Junior NBA liga u Nišu - pun pogodak (VIDEO) - Sportske vesti\n08 Apr, 2017 by South Media\nRadost zbog pobede na jednoj, tuga zbog poraza na drugoj strani. Iskrene emocije mališana u dresovima NBA timova ovih nedelja su česta slika u školskim dvoranama. Organizacija na visokom nivou, intoniranje nacionalne hinmne na početku, ozbiljna lica igrača, željna pobede, a navijanje bolje i bučnije nego na pojedinim pravim NBA terenima. Sve to je deo Junior NBA lige čiji je karavan u sredu posetio i Niš gde su odigrane utakmice petog i šestog kola. Niš od ove sezone ima svoju diviziju u ovom prestižnom takmičenju. Učenici pet osnovnih škola odmerili su snage i u sjajnoj atmosferi pokazali košarkaške veštine.\nJunior NBA liga organizuje se u više od 30 zemalja sveta. Osim što nosi ime po jednom od najvećih svetskih brendova, ovo takmičenje je i formirano poput najbolje svestke lige. U njemu učestvuje 30 timova, podeljeni su u šest divizija, a svemu je prethodio zajednički draft u kome su škole učesnice saznale čije će dresove nositi tokom lige. Ostala pravila su prilagođena deci uzrasta do petog razreda osnovne škole koja imaju pravo učešća. Specifičnost je da svaka škola ima obavezu da uključi i devojčice u igru, minimum njih tri moraju biti u timu, po jedna uvek u igri, a sva deca imaju zagarntovanu minutažu tokom meča, nešto što ni najbolji menadžeri ne mogu obezbediti profesionalnim igračima.\nNiš je jedan od 43 evropska grada koja imaju privilegiju da budu učesnici ovog projekta. Sedište je NBA divizije Jugoistok. Prva sezona protiče u najboljem redu. Profesori i što je bitnije, učenici, prezadovoljni su organizacijom i načinom promovisanja košarke.\nAtmosfera u sali OŠ Dušan Radović je impresionirala i same organizatore manifestacije.\nPet niških škola učestvuje u ovom projektu, Dušan Radović, Stefan Nemanja, Učitelj Tasa, Ivo Andrić i Ratko Vukićević, ali je činjenica da je interesovanje bilo veće od pet mesta u diviziji Jugoistok. Treneri ekipa su profesori fizičke kulture škola učesnica i svi su srećni jer su deo ovog projekta.\nPoštovanje protivnika, pravila ferpleja, dostojanstveno prihvatanje poraza, timski rad, održavanje zdravlja, samo su neki od pozitivnih efekata ovog programa. Košarkaški savez Srbije je učinio pravu stvar priključivanjem projektu Junior NBA lige, omogućio je mališanima nezaboravan provod, a istovremeno privoleo veliki broj dece da se opredele za košarku.


Matić: Nadamo se uvođenju obavezne informatike u što kraćem roku - Zelena učionica\nDržavna sekretarka u Ministarstvu trgovine, turizma i telekomunikacija kaže da su nedostaci u postojećem programu iz informatike uočeni i tokom kampanje IT karavan, koju je ministarstvo sprovelo u 15 gradova Srbije\nDržavna sekretarka u Ministarstvu trgovine, turizma i telekomunikacija Tatjana Matić pozdravila je odluku Nacionalnog prosvetnog saveta da usvoji novi nastavni program informatike u narednoj školskoj godini, izrazivši istovremeno žaljenje što nije prihvaćen i predlog da taj predmet bude obavezan za učenike starijih razreda osnovnih škola. „Učinjen je veliki korak napred za mlade generacije time što su prihvaćene predložene inovacije u izučavanju informatike i računarstva u duhu potreba savremenog trenutka. Nažalost, očekivali smo da ovaj predmet bude obavezan od petog do osmog razreda”, navela je Matićeva u pisanoj izjavi za medije.\nOna je dodala da Ministarstvo smatra da institucionalna priprema za savremeno okruženje, kada je reč i o profesionalnim orijentacijama, mora početi od osnovnog obrazovanja. Ministarstvo trgovine, turizma i telekomunikacija podržavalo je inicijativu Ministarstva prosvete, nauke i tehnološkog razvoja, koja je imala i podršku poslovnog IKT sektora, za uvođenje informatike i računarstva u obavezni nastavni program, i učestvovalo je u radu Radne grupe za definisanje predloga izmena nastavnih planova i programa iz oblasti tehnike, tehnologije i informatike u osnovnim i srednjim školama.\n„Nadamo se da će unapređenje programa u pravcu savremenih tehnoloških promena, voditi i do uvođenja obavezne informatike u školama u Srbiji u što kraćem roku, kako bi reforma obrazovanja i napori koje Vlada Srbije ulaže u proces osavremenjivanja kako nastave tako i školskih objekata dali puni rezultat”, rekla je Matić. Ona je istakla značaj predloženog nastavnog programa ne samo za obrazovanje učenika u pravcu razvijanja logičkog aparata i prevazilaženja korisničke uloge, već i za obrazovanje nastavnika neinformatičkih predmeta u cilju dosezanja digitalne kompetentnosti.\nMatićeva je navela da su nedostaci u postojećem programu iz informatike bili uočeni i tokom kampanje IT karavan, koju je Ministarstvo trgovine, turizma i telekomunikacija nedavno sprovelo u 15 gradova Srbije. Prema njenim rečima, Ministarstvo podržava i druge projekte kojima se mladi podstiču da se upoznaju sa savremenim tehničkim naukama među kojima je međunarodni Kup Matematičke gimnazije koji je danas počeo u Beogradu i održava se četvrtu godinu za redom.\nNacionalni prosvetni savet nije danas usvojio predlog Ministarstva prosvete da informatika i računarstvo postane obavezni predmet u osnovnoj školi od 1. septembra, tako da predmet tehničko i informatičko obrazovanje (TiO) ostaje jedan, obavezan predmet i naredne školske godine. Savet je usvojio nove nastavne programe za izborni predmet Od igračke do računara u nižim razredima osnovnih škola, Informatika i računarstvo za učenike od petog do osmog razreda, kao i za obavezni premet Računarstvo i informatika u gimnazijama, odnosno za prvi razred u srednjim stručnim školama.\n4 komentara na "Matić: Nadamo se uvođenju obavezne informatike u što kraćem roku\n27 juna, 2016 u 10:59 pm\nDa li se iko bavio analizom šta ako nastava informatike kao obaveznog predmeta u osnovnoj školi ne uspe (a ima šansi)? Da li je ponovo vratiti na izbornu ili potpuno ukinuti?\nTHE EYES OF TRUTH kaže:\n27 juna, 2016 u 11:28 pm\n28 juna, 2016 u 10:51 am\n28 juna, 2016 u 11:41 pm


U VIJEĆNICI OTVORENA IZLOŽBA SLIKA IZ PRVOG SVJETSKOG RATA ‘FRONT NA SOČI’ | Hayat.ba\nSočanski front otvoren je 24. maja 1915. godine i trajao je do proboja kod Kobarida i sloma italijanske armije koji se desio u tri dana, od 24. do 27. oktobra 1917. godine. Dakle, radi se o dvije i pol godine statičnog ratovanja u visokim planinama, gdje na nekim lokacijama nije dolazilo ni do minimalnog pomjeranja fronta. Uzrok tome bili su veoma dobro utvrđeni odbrambeni položaji u visokom gorju – izjavio je Šerbec za Fenu.\nŠto se tiče Bošnjaka, kako su zvali u to vrijeme bh. vojnike bez obzira koje vjere su bili, bili su mobilizovani u redove Austro-ugarske vojske i raspoređeni po frontovima, a BiH je podjeljena na četiri regrutacijske pokrajine – Sarajevo, Banja Luka, Tuzla i Mostar. Na Sočanskom frontu najduže se borio četvrti regiment iz Mostara – objasnio je Šerbec.


Srbija (Srpski)Sales: +420 (2) 61197178 X178 / mcdyn@microsoft.com\nMicrosoft Dynamics softver za planiranje resursa u preduzeću (ERP) obezbeđuje zaposlenima alate koji su im potrebni da povežu celokupno poslovanje. Od finansija i lanca snabdevanja, preko operacija i kadrovske službe, pa do poslovnog obaveštavanja i izveštavanja koje vam je potrebno da biste donosili mudre odluke. Počnite odmah, sa onim što vam je u ovom trenutku potrebno i lako se prilagođavajte kako vam se potrebe budu menjale – na oblak ili na servere, izbor je vaš.\nMicrosoft ERP rešenje\nMogućnosti za velika preduzeća obuhvataju:\nModerno mesto za prodaju (Point of Sale, POS)\nMicrosoft Dynamics AX je Microsoft ERP usluga u oblaku, razvije na platformi Microsoft Azure i za nju. To rešenje organizacijama pruža uslugu koja odgovara njihovim jedinstvenim zahtevima i potrebi za prilagođavanjem poslovnom okruženju koje se stalno menja, bez napornog upravljanja infrastrukturom.\nMicrosoft Dynamics AX predstavlja spoj usluga ERP,BI, infrastrukture, izračunavanja i baza podataka u jednoj ponudi koje organizacijama omogućavaju obavljanje radnih poslovnih procesa specifičnih za određenu industriju i koje se mogu nadograditi posebnih rešenjima partnerskih kompanija. Organizacije mogu da isprate rast poslovanja jednostavnim dodavanjem korisnika i poslovnih procesa pomoću modela „plaćanja po potrebi”.\nDizajniran tako da ubrza poslovanje, Microsoft Dynamics AX pomaže zaposlenima da brzo donose pametnije odluke pomoću inteligentnog korisničkog interfejsa, da brže transformišu poslovne procese pomoću dokazanih metodologija i praksi i omogućava organizacijama da posluju bukvalno na bilo kom mestu i u bilo koje vreme zahvaljujući izboru i fleksibilnosti koje oblak nudi.\nMogućnosti za mala preduzeća obuhvataju:\nUpravljanje prodajom, marketingom i uslugama\nAko ste u svojoj firmi došli do tačke u poslovanju kada osnovni softver za računovodstvo više ne podržava poslovanje koje raste, Microsoft Dynamics NAV je rešenje koje se brzo implementira, lako koristi i ima snagu da podrži vaše ambicije u rastu. Microsoft Dynamics NAV vam pomaže da efikasno radite i razvijate se kao deo kompletnog Microsoft poslovnog rešenja.\nPreuzmite sledeće korake\nMicrosoft Dynamics prodaje globalna mreža stručnjaka, poznata kao partneri ili prodavci. Vaš lokalni partner naplaćuje i implementira rešenje na osnovu vaših potreba. Hajde da vam pomognemo da se povežete sa partnerom da biste saznali više o opcijama za poslovanje.\nPronađite Microsoft Dynamics AX partnera u blizini\nPronađite Microsoft Dynamics NAV partnera u vašoj blizini\nOstale Microsoft veb lokacije\nPristupite dokumentima za samopomoć i tehničkoj dokumentaciji\nPotražite odgovore na pitanja na forumima\nOtkrijte obuku na mreži i izvore


Brige za budućnost NATO na 70. rođendan - Izazov\nNovi magazin 2. decembra 2019. 12:10\nSevernoatlantski savez na samitu kod Londona obeležava 70. rođendan, ali bi se proslava mogla pretvoriti u prikaz nejedinstva u NATO sa tenzijama među liderima i sukobljenim shvatanjima šta su najveći izazovi zapadne vojne alijanse, ocene su svetskih medija koje prenosi Radio slobodna Evropa (RSE).\nIspod rođendanskog raspoloženja, tenzije će ključati dok transatlantska vojna zajednica obeležava 70 godina postojanja na skupu u blizini Londona 3. i 4. decembra, ocenjuje Rojters.\nŽalbe američkog predsednika Donalda Trampa da mora da „subvencioniše“ Evropu primorale su članice da povećaju svoje doprinose, dok je francuski predsednik Emanuel Makron prošlog meseca podigao prašinu rekavši da je NATO „moždano mrtav“ i predložio „strateški odnos“ s Rusijom.\nNa samitu saveza treba očekivati užarenu debatu i oko pretnji Turske da će glasati protiv odbrambenog plana za baltičke države i Poljsku, ako NATO ne proglasiti kurdske snage – Jedinice narodne odbrane (YPG) teroristima, što nije verovatno budući da su YPG pomogle u pobedi nad ekstremističkom organizacijom Islamska država.\nPartneri u NATO su suočeni sa teškim i urgentnim pitanjima koje treba rešiti i koja će se pojaviti na samitu kod Londona, ali nije jasno da li će biti rešena ni na izbliza odlučan način, ocenjuje Gardijan u uredničkom uvodniku.\nNATO je suočen sa neizvesnošću kada je reč o obavezivanju Trampa prema alijansi. To pokazuje, kako ističe Gardijan, oduka SAD o povlačenju sa severa Sirije, da dozvoli Turskoj, takođe članici NATO-a, da izvrši invaziju. Ali neizvesnosti oko razmišljanja SAD o alijansi bilo je i pre Trampa, pošto su i njegovi prethodnici Džordž Buš i Barak Obama, bili nestrpljivi s alijansom, posebno oko deljenja troškova.\nFrancuski predsednik je sa pravom istakao još veći izazov kada je reagovanje NATO u vezi sa Sirijom nazvao „moždanom smrću“ i sugerisao da su potrebne „nove alijanse i novi načini saradnje“ protiv pretnje od terorizma, ocenjuje Gardijan, ukazujući da je Makronov komentar podstakao raspravu s istočnim članicama koje kao glavnu pretnju vide Rusiju a ne terorizam.\nNapad na londonskom mostu prošle nedelje će nesumnjivo ojačati verovanje nekih članica NATO da je terorizam, a ne Rusija, jedni zajednički neprijatelj alijanse, ali bi to bila greška, ocenjuje spoljnopolitička urednica britanske televizije Skaj Debra Hejns.\nIako članice treba da reaguju na pretnje koje predstavljaju terorističke organizacije, poput Islamske države ili Al-Kaide, to nije egzistencijalna pretnja po evropski način života i slobode, ističe urednica Skaja dodajući da napori država kao što je Rusija u kršenju međunarodnih pravila, podrivanju demokratskih vlada i eksploatisanju podela u društvu predstavljaju daleko podmukliju opasnost po bezbednost saveznika.\nOkupljanje osmišljeno kao proslava jednog od najvažnijih svetskih vojnih saveza rizikuje da postane predstava nejedinstva – i to ovog puta ne zato što je Tramp nešto rekao ili uradio, ističe Blumberg.Lideri NATO će ove nedelje morati da brinu o druga dva predsednika – Makronu i turskom predsedniku Redžepu Tajipu Erdoganu koji je uznemirio članice saveza odlukom da pošalje trupe u Siriju i kupi ruski antiraketni sistem, ukazuje Blumberg, dodajući da je situacija pogoršana javnim razmenama uvreda dva predsednika.\nTri značajne članice alijanse – SAD, Francuska i Turska – na samit donose suprotstavljene programe, zbog čega bi okupljanje moglo da pojača zabrinutost o budućnosti NATO, umesto da se slavi, kako zvaničnici i lideri saveza redovno kažu, najuspešnije vojno grupisanje u istoriji.\nZvaničnik SAD je rekao da će Tramp želeti da prioritet bude uključenje NATO u suzbijanje sve većeg uticaja Kine. On je rekao da će Tramp takođe pritisnuti saveznike da povećaju odbrambenu potrošnju i da isključe kineske kompanije iz izgradnje 5G mreža. S druge strane, Makron želi da terorizam, a ne Kina, bude prioritet alijanse. Povrh toga, Ankara želi da se prihvate turski ciljevi na severu Sirije, između ostalog da se kurdske snage klasifikuju kao teroristička pretnja.\nČlanice alijanse povećale su izdvajanja za odbranu, a NATO i dalje privlači nove države – Severna Makedonija će povećati broj lidera na 30, dok ih je u vreme pada Berlinskog zida bilo 15.\nOvakve uspehe, međutim, ocenjuje Blumberg, nadglasavaju javne rasprave o tome na šta NATO treba da se fokusira i za šta treba da se zalaže. U pokušaju da obuzda debatu, Nemačka je predložila formiranje ekspertske grupe koja bi sastavila izveštaj o budućem političkom obliku alijanse.


Android revija » Jeftini Internet gde god se nalazite Jeftini Internet gde god se nalazite – Android revija\nU duhu novogodišnjih i božićnih praznika mt:s Vam nudi mogućnost kupovine data kartice po neverovatnoj ceni od 99,00 dinara. Novogodišnji 3G Net Paketi namenjeni su novim i postojećim kroisnicima, koji žele da Internet bude dostupan na svakom mestu i u svakoj situaciji posredstvom mt:s mreže.U ponudi su Huawei data kartice koje omogućavaju povezivanje računara sa internetom:\nU zavisnosti od Vaših potreba, možete zaključiti postpaid ugovor na minimalni period od 12 meseci, uz izbor jednog od tri tarifnih profila:\n3G Net Paket 128MB\n3G Net Paket 512MB\n3G Net Paket 1GB\nI to nije sve! Količina prenetih podataka u novogodišnjem 3G Net paketu je višestruko veća.\nUz 3G Net paket 128MB količina prenetih podataka uključenih u mesečnu pretplatu je 1GB, uz 3G Net Paket 512MB – 2GB, a uz 3G Net Paket 1GB količina prenetih podataka uključenih u mesečnu pretplatu je neverovatnih 5GB.\nCene tarifnih 3G Net paketa date su na OVOJ stranici.\nJeftini Internet gde god se nalazite was last modified: December 26th, 2007 by Goran Aničić\nnebojsa December 26, 2007 at 8:35 pm\nTo je jako lijepo u reklami.Ja sam probao koristiti bezicni internet u Danskoj ali problem je u tome sto je slaba pokrivenost pa se internet jako cesto izgubi.Kod nas to egzistira vec duze vrijeme a interesuje me da li ce kod vas biti nesto bolje?\nGoran Aničić December 26, 2007 at 9:30 pm\nNebojša ne radi se o bežičnom Internetu u smislu WiMaxa već mobilnom pristupu preko mreža operatora mobilne telefonije, a pokrivenost teritorije ovom mrežom je gotovo 100 postotna.


ODŠTETA U NOVCU OD IDUĆE GODINE: Vraćeno 95 odsto imovine oduzete posle Drugog svetskog rata : Nadlanu.com\nODŠTETA U NOVCU OD IDUĆE GODINE: Vraćeno 95 odsto imovine oduzete posle Drugog svetskog rata\nObjavljeno 28. avg 2021. / 08:30:48\nAgencija za restituciju do sada je donela više od 2.500 rešenja o pravu na novčano obeštećenje vlasnika kojima je imovina oduzeta posle Drugog svetskog rata, a nije mogla da bude vraćena u naturi. Predmeti koji su postali pravosnažni do 30. juna ove godine ušli su u plan isplate za sledeću godinu. Ta odšteta biće 15 odsto od procenjene vrednosti imovine.\nUkupan broj zakonskih naslednika koji su ostvarili pravo na novčano obeštećenje u ovom trenutku iznosi više od 3.700 lica. Isplata počenje 31. marta naredne godine i završiće se 2034.\n- Njima je određeno u rešenju koliki je tačan iznos akontacije i oni će taj novac dobiti na svoje račune 31. marta 2022. godine. Svi korisnici novčanih obeštećenja prvu ratu dobijaju u gotovom novcu, ostali iznosi obeštećenja idu kroz obveznice. Na osnovu tih obveznica biće isplaćivano obeštećenje u periodu 5, 10 ili 12 godina zavisi od godina podnosioca zahteva u momentu donošenja Zakona i svake godine će te obveznice biti isplaćivane od strane države. To su prvoklasne obveznice izdate od države s kamatom od dva posto i iznose na evre - kaže Strahinja Sekulović, direktor Agencije za restituciju.\n- Iduće godine naša država treba da isplati pet i po miliona evra na osnovu akontacije. Tako da je to iznos koji će biti isplaćen iduće godine, to je za prvu godinu. Svake iduće godine on će biti veći, pošto dospevaju rešenja za iduću godinu, plus obaveze po obveznicama iz prethodne godine - navodi Sekulović.\nRAZOTKRIO JE TRBUŠNI PLES NA FEJSBUKU: Italijanka se više od…\nZAPISANO U ZVEZDAMA: Četiri znaka Zodijaka imaju šansu da se…\nU udruženju "Srpska liga" koje okuplja bivše vlasnike kažu da nisu zadovoljni odlukom o obeštećenju od 15 odsto procenjene imovine.\n- Mi imamo pravo na sudsku zaštitu, što znači mi ćemo pokrenuti upravne sporove i znači posle prvog stepena, drugog stepena u upravnim stvarima mi imamo pravo da tražimo zaštitu Ustavnog suda - ističe Vladimir Lešić, Udruženje građana "Srpska liga".\nKao rešenje predlažu obeštećenja kroz supstituciju.\n- Supstitucija bi značila sledeće, kao u crkvenom zakonu, tržišno izračunavanje potpuno do pune vrednosti kompletno otete imovine i zamenska imovina ako nije moguće vratitu otetu imovinu u naturi. Dakle, iste vrednosti na sličnoj lokaciji, ali je važno da bude ista vrednost - naglašava Lešić.\nU Agenciji za restituciju ističu da je do sada vraćeno više od 95 odsto objekata od ukupnog broja za koje je moguća restitucija u naturalnom obliku. Za isplatu odštetnih zahteva država je namenila dve milijarde evra plus pripadajuće kamate.\nagencija za restitucijuakontacijadrugi svetski ratnovacnovčano obeštećenjeobvezniceodštetaoduzeta imovinaStrahinja SekulovićVladimir Lešić


Hvala Gaćinoviću na svemu – FK Spartak Ždrepčeva krv Subotica\nNa današnjem sastanku šefa stručnog štaba, gospodina Vladimira Gaćinovića sa Upravom FK „Spartak“ donešena je odluka da se nakon godinu i po dana zajedničkog rada sporazumno prekine dalja saradnja.\nGospodin Gaćinović je preuzeo naš klub u veoma delikatnom trenutku. U tom periodu je još trajala borba za plasman u kvalifikacije za Ligu Evrope, a ekipa se nalazila na trećoj poziciji na tabeli.\nPod njegovim kormilom je izboren plasman na međunarodnu scenu gde smo postigli istorijski uspeh učešćem u trećem kolu kvalifikacija. Na tom putu smo eliminisali slavnu „Spartu“ iz Praga što je uspeh kakav ćemo teško ponoviti.\nIza nas je jedan turbulentan period koji nisu pratili očekivani rezultati, posebno u domaćem prvenstu i jednostavno smo se sporazumeli da je za „Spartak“ najbolje da dođe do promene šefa stručnog štaba. Ova odluka je donešena teška srca i nismo je doneli u afektu, već kao iskreni prijatelji, dogovorom. Ipak, klub je iznad svega.\nValja napomenuti da je u kratkom vremenu Spartak napustilo 10 prvotimaca koji su otišli u druge klubove i tu valja tražiti jedan od uzroka slabijih rezultata.\nGospodin Gaćinović je divan čovek, vrstan stručnjak koji fudbalsku igru poznaje do tančina i možda je nedostajalo samo malo sportske sreće da rezultati budu drugačiji. Sa Vladom smo postali prijatelji i van terena tako da i nama teško pada ovaj razlaz. Sigurno je to da je ostavio neizbrisiv trag u istoriji našeg kluba.\nI na kraju želimo da kažemo doviđenja, ali ne i zbogom jer su vrata našeg kluba za Vladimira Gaćinovića uvek otvorena.


Borac stotkom do rutinske pobede protiv Mladosti - Košarkaški klub Borac - Čačak\nKošarkaši Borca nisu dozvolili iznenađenje u 17. kolu Košarkaške lige Srbije. U meču protiv Mladosti opravdali su ulogu apsolutnog favorita, pa su slavili ubedljivim rezultatom 90:107 (21:32; 23:20; 29:27; 17:28).\nNovim trijumfom tim Marka Marinovića nastavio je suverenu vladavinu domaćim takmičenjem.\nNajbolji pojedinac u slavljeničkom sastavu bio je Dušan Miletić, koji je ubacio 20 poena. Sledio ga je Džons sa 17, dok je Nerandžić postigao 16 koševa. Kod poražene ekipe istakao se Matija Belić, koji je protivniku ubacio 21 poen.\nPosle niza utakmica koje je igrao na gostujućim terenima, Borac će konačno nastupiti pred domaćom publikom. U narednom kolu ABA 2 lige ugostiće Split, a taj meč je na programu u četvrtak 30. januara, sa početkom u 18 časova.\nMladost: Kulundžić, Tomas 17, Mijailović 10, Belić 21, Milenković, Stefanović 6, Jovanović, Milenković, Taker 17, Sidiki 2, Tanasković 15, Šajin 2.\nBorac: Alikadić 9, Šušić 4, Popović 8, Đoković 7, Bumbić 7, Miletić 20, Gavrilović 6, Majstorović 2, Nerandžić 16, Džons 17, Todorović 8, Čarapić 3.


14/04/2022\tSport Ostavi komentar 199 Pregleda Izvor: mojabackatopola.rs\nKošarkaši Topole su na zatvaranju sezone 1 SLS dočekali ekipu Vrbasa koja je u prošlosti zadavala dosta problema našem timu, ali su izabranici Mikloša Benčika za veoma kratko vreme savladali i drugi put Vrbašane ovog puta na domaćem terenu.\nTopolčani su savladali Vrbas sa 75:70 i tako se na najlepši mogući način oprostili od svojih navijača do jeseni.\nPosle nekoliko sezona gde se naš tim borio za opstanak u ovom rangu takmičenja dosta toga se promenilo na bolje u ovom kolektivu pre svega na organizacionom planu.\nPre samog starta prvenstva cilj je bio da se ekipa plasira u play – off što je i učinjeno, a u doigravanju za prvaka naš tim je zabeležio sasvim solidan rezultat.\nZabeleženo je 5 pobeda i 3 poraza i na kraju je zauzeto 4. mesto na tabeli.Možda se moglo i stepenik više pošto su od tri poraza dva zabeležena na domaćem terenu.\nSve u svemu na kraju je ipak ostvaren odličan rezultat pa zato svi u klubu zaslužuju sve pohvale. Ne sme se zaboraviti velika pobeda protiv Jokera iz Sombora koji će se od jeseni takmičiti u 2 MLS što im je bio i jedini poraz u prvenstvu.\nUtakmicu protiv mlade ekipe Vrbasa naši košarkaši su ponovo odigrali sa mnogo oscilacija. Izabranici Mikloša Benčika su dominirali tokom 1. poluvremena i na veliki odmor otišli sa lepom zalihom – 53:38.\nU drugih 20 minuta mnogo lošija igra našeg tima u odnosu na 1. poluvreme. Naši igrači su postigli svega 22 poena u 2. poluvremenu.\nMlada ekipa Vrbasa se nije predavala, dobila je 3. četvrtinu rezultatom 20:10, a početkom poslednjeg kvartala i povela, istina minimalno 64:63. Nakon time – outa trenera Benčika momci u plavo – belim dresovima su zaigrali onako kako se to i očekivalo od njih i pre svega na iskustvo i odličnu rolu najboljeg igrača ekipe u ovoj sezoni Igora Arnauta na kraju savladali ekipu Vrbasa.\nNajbolji i najefikasniji igrač susreta bio je Igor Arnaut sa 27 poena, a najbolji strelac tima u ovogodišnjem prvenstvu Aleksa Kuridža ubacio je 17 poena na ovoj utakmici i ova dva igrača su izneli najveći deo tereta tokom celog prvenstva, pa je na upravi kluba da što pre sedne i dogovore se sa njima o nastavku saradnje, ali i sa ostalim igračima koji su zadovoljili kriterijume bačkotopolske publike koja se razume u košarku i odlično se razume u naš najtrofejniji sport.\nU ekipi Vrbasa istakli su se Blagojević sa 19 i Pešić sa 18 ubačenih poena.\nTagoviBacka Topola KK Topola Kosarka Backa Topola Obavestenje za gradjane


Prvak FIBA Lige šampiona pobednik Interkontinentalnog kupa - SPORTSKI ŽURNAL\nPrvak FIBA Lige šampiona pobednik Interkontinentalnog kupa\nAtinjani su osvajači premijernog Interkontinentalnog kupa u novom formatu. AEK je u sred Rio de Žaneira savladao Flamengo sa 86:70 (20:19, 22:14, 21:22, 23:15)\nDušan Šakota i njegovi saigrači trijumf su obezbedili odličnom igrom u drugoj i četvrtoj deonici. Čak petorica košarkaša imala su dvocifren učinak – Teodor 22 (5 as), Masiulis 17, Džejms 12 (7 sk), Šakota 11 (1-1, 5-2) i Larencakis 10.\nFlamengu nije bilo od koristi ni to da su bili apsolutno dominantni u skoku (39:24). U redovima brazilskog tima najistaknutiji je bio Anderson Varežao sa 21 poenom i 11 skokova.\nArgentinski San Lorenco u meču za treće mesto savladao je G ligaša Ostin Spars sa 77:59.\nFIBA Liga šampiona: Lukić potopio Veneciju, AEK slavio u Solunu (VIDEO)\nAtinska fabrika trofeja „Šakota otac i sin”


Šest opština uplatilo 60.000 KM Univerzitetskoj bolnici Foča | Palelive.com\nPočetna Regija Foča Šest opština uplatilo 60.000 KM Univerzitetskoj bolnici Foča\nFOČA – Opštine Foča, Višegrad, Rudo, Novo Goražde, Kalinovik i Rogatica uplatile su za sada ukupno 60.000 KM Univerzitetskoj bolnici Foča za borbu protiv virusa korona, potvrđeno je iz ove ustanove.\nOpština Višegrad uplatila je 15.000 KM, a po 10.000 opštine Foča, Rogatica, Kalinovik i Rudo, dok je opština Novo Goražde izdvojila 5.000 KM.\nNačelnik opštine Foča Radisav Mašić najavio je da će, uz 10.000 KM namijenjenih za nabavku respiratora, ova lokalna zajednica izdvojiti još 15.000 KM za rad Univerzitetske bolnice.\nNa račun Univerzitetske bolnice do sada je za borbu protiv virusa korona uplaćeno ukupno 199.596 KM.\nMeđu brojne dobrotvore ove ustanove upisali su se i fočanski Rafting centar „Drina-Tara“ i Veterinarska stanica „Foča“, koji su uplatili po 500 KM, te trgovina „Orfej“ iz Foče sa 2.000 KM.\nPrethodni članakĐenić: Uspješno provodimo proces digitalizacije udžbenika\nNaredni članakSaradnja sa Univerzitetom primijenjenih nauka Gornje Austrije


Jermenija i Azerbejdžan u sukobu - rešavanje problema 'pa i silom'\nIzvor: B92, 19.Maj.2021, 19:19\nJermenija i Azerbejdžan u sukobu - rešavanje problema "pa i silom"\nJermenija je, naime, optužila Azerbejdžan za slanje trupa preko granice prošle nedelje, ističući ograničenost prekida vatre postignutog posredstvom Rusije koji je zaustavio šest nedelja borbi između jermenskih i azerbejdžanskih snaga prošle godine, preneo je Rojters.\nAzerbejdžan je, međutim, negirao da je prešao granicu >> Pročitaj celu vest na sajtu B92 << i naveo da su njegove snage samo branile svoju stranu.\nJermenija je zatim u petak saopštila da Azerbejdžan nije poštovao obećanje o povlačenju trupa koje su prešle granicu.\n"Rusija je ponudila pre svega pružanje pomoći u razgraničenju i demarkaciji granice", rekao je ruski ministar spoljnih poslova Sergej Lavrov novinarima tokom posete Dušanbeu, glavnom gradu Tadžikistana.\nOn je dodao da je Moskva predložila uspostavljanje zajedničke jermensko-azerbejdžanske komisije, gde bi Rusija možda učestvovala kao savetnik ili posrednik.\nRuski predsednik Vladimir Putin je kasnije rekao svom azerbejdžanskom kolegi Ilhamu Alijevu tokom telefonskog razgovora da će Moskva pomoći Azerbejdžanu i Jermeniji u postizanju sporazuma.\nPodsetimo, jermensko ministarstvo odbrane kaže da ne odbacuje mogućnost upotrebe sile ukoliko azerbejdžanske snage ne napuste jermensku teritoriju u razumnom roku.\n"U slučaju nedostatka mirnog rešenja u razumnom roku, ukoliko se azerbejdžanske snage ne vrate na njihove početne pozicije, jermenske oružane snage imaju pravo da reše problem, pa i silom", navodi se u saopštenju koje je preneo TAS.\nRusija između dve vatre, ponudila pomoć u pregovoru Jermenije i Azerbejdžana


22/01/2016\tby udruzenje\tin Vesti\nPočelo potpisivanje narodne inicijative za ukidanje oporezivanja dobitaka od igara na sreću.\nBeograd, 22.01.2016.godine: Već prvog dana provođenja inicijative – potpisivanja peticije za ukidanje oporezivanja dobitaka od igara na sreću premašen je broj od 30 hiljada potrebnih potpisa. Tokom jučerašnjeg dana kada je i počelo potpisivanje, 32.564 punoletna građanina Srbije sa pravom glasa stavilo je svoj potpis na inicijativu Narodnoj skupštini da ukine član 83. Zakona o porezu na dohodak građana.\nNa taj način igrači su izneli svoj jedinstven stav i kazali šta misle, a time je dobijena i zvanična potvrda da je taj sporni član Zakona nelogičan i da ga treba brisati. Odziv igrača prvog dana potpisivanja bio je izuzetno veliki i iznad svih očekivanja.\nPotpisivanje građanske inicijative za ukidanje ove zakonske odredbe odvija se na preko 700 lokacija širom Srbije. Očekivanja su da će se zbog velikog interesovanja potpisivanje preko vikenda nastaviti na preko 900 lokacija i da će broj potpisa daleko premašiti neophodan broj od 30 hiljada.\nU skladu sa Zakonom o referendumu i narodnoj inicijativi potpisivanje će trajati do 27.januara kada će potpisana inicijativa biti dostavljena Narodnoj skupštini Republike Srbije koja je nadležna za brisanje sporne zakonske odredbe.


Nevena Bogojević na prijemu kod predsednika Opštine Bač\nNaslovna Bač Nevena Bogojević na prijemu kod predsednika Opštine Bač\nNevena Bogojević, učenica šestog razreda osnovne škole „Moša Pijade“ iz Bačkog Novog Sela bila je u sredu, 14.10. na prijemu kod predsednika Opštine Bač, dr Steve Panića povodom ostvarenog uspeha na literarnom takmičenju.\nNaime, Nevena je na konkursu koji se održavao u okviru Dečije nedelje, a na temu „ZAŠTO VOLIM SRBIJU“, u kategoriji učenika od petog do osmog razreda iz cele Srbije osvojila prvo mesto.\nNevena je prošle nedelje sa ostalim najuspešnijim učenicima nagrađena, a poklon joj je uručio lično predsednik Republike Srbije Aleksandar Vučić sa kojim je Nevena ukratko i popričala.\nPrijemu kod predsednika Opštine Bač su prisustvovali njegovi najbliži saradnici, a Nevena je došla u pratnji svoje mame, direktorice OŠ „Moša Pijade“ iz Bačkog Novog Sela, Ljiljane Nonković, ali i nastavnice srpskog jezika i književnosti Jovane Žarković kojoj se Nevena posebno zahvalila.\nPogledaj: Francuska uvela policijski čas\nOŠ "Moša Pijade"\nPrethodni tekstMuškarac iz Bačke Palanke uhapšen sa 111 grama heroina i psihoaktivnim tabletama\nSledeći tekstOsam medalja za bačkopalanački „Dinamik“


Šapčani slavili titule sa fudbalerima i rukometašicama - Дистрикт\nŠapčani su sa fudbalerima Mačve proslavili plasman u Super ligu, na koju je ovaj grad čekao 65. godina. Na terasu hotela Sloboda popele su se i igračice Ženskog rukometnog kluba “Medicinar” koje su osvojile titulu šampiona države.\nI Šapčani balkon za najbolje sportiste imaju, ali ne toliki da stanu svi kojima se grad na Savi ponosi. Tu su igračice i stručni štab Medicinara, rukometni prvaci države, Uprava i fudbaleri FK “Mačva”, koji su ovaj klub posle 65 godina uveli u Super ligu.\nŠapčani slavili sa sportistima\n“Lepo je danas živeti u Šapcu”, rečenica je koju ovih dana ponavljaju Šapčani srećni što je ovo ponovo grad i fudbala i rukometa. Šabački crveno crni prešli su trnovit put od treće do Super lige.\nKralj fudbala – Ivica Kralj\nOni su verovali, ali i mnogi Šapčani koji su navijali i na kraju plakali od sreće. Za nove izazove spreman je predsednik FK “Mačva”, Ivica Kralj, a nas je zanimalo kakva će mu biti taktika kada budu igrali protiv Partizana. Iako voli klub koji ga je proslavio, učiniće sve da Mačva slavi pobede.\nMajice koje se sa ponosom nose\nU gardu fudbala i rukometa, Šapčani nisu krili oduševljenje Anom Radović, koja je postigla 266 golova i uz pomoć štručnog štaba za šabački klub izborila titulu šampiona. U istoriji ovog šabačkog kluba dugoj 42 godine, ovo je prvi veliki trofej. Sada je potrebno obezbediti infrastrukturu i pojačanja, kako bi nastavili da osvajaju titule a Šapčani će to umeti da nagrade.


Kvin: „Arsenal ima šansu da uđe u šampionsku trku“ – Arsenal Serbia\nNajal Kvin, stručni konsultant i kolumnista Skaj Sportsa, smatra da Arsenal u narednom periodu ima priliku da zacementira svoje mesto na vrhu tabele, i istakne kandidaturu za titulu.\nPosle pobede nad Halom, sledeća utakmica Arsenala u ligi će biti na Emirejtsu, protiv Čelsija. Posle toga, Tobdžije imaju nešto lakši niz utakmica – Barnli, Svonsi, Midlsbro i Sanderlend.\n„Posle ovog mini niza pobeda morate očekivati da će oni nastaviti u istom ritmu i protiv slabijih ekipa poput Barnlija i Sanderlenda. Kod kuće, oni su uvek favoriti. Ako ste navijač Arsenala i pogledate u listu predstojećih utakmica, vi ćete pomisliti da imate šansu da uđete u trku za titulu.“\nKvin smatra da bi Arsenal trebao da veći prioritet da Premijer ligi u odnosu na LŠ.\n„Osvajanje Lige šampiona je ogroman zalogaj. Navijači žele nešto čemo će se radovati. Dosta su slušali o otplaćivanju stadiona, i gledali astronomska trošenja Junajteda i Sitija. Oni žele pobede, žele nešto više od onoga na šta su navikli, i nadam se da je liga Vengerov prioritet.“\nKategorije Arsenal Oznake analiza, Premijer liga Kretanje članaka


KO SU VLASNICI NACIONALNIH FREKVENCIJA U SRBIJI - Glas Šumadije\nNaslovna > Grad > KO SU VLASNICI NACIONALNIH FREKVENCIJA U SRBIJI\n06/12/2018 573Ostavi komentar na KO SU VLASNICI NACIONALNIH FREKVENCIJA U SRBIJI\nNa televizijskom nebu Srbije, situacija postaje veoma jednostavna – odlaskom grčke Antena grupe, sa tržišta nestaje i poslednji inostrani vlasnik, kompanija koja biznis razvija i izvan ovog regiona. Vlasnici svih nacionalnih frekvencija postaju srpski biznismeni, za koje se vezuje više ili manje kontroverzi.\nŽeljko Mitrović vlasnik je televizije Pink, Predrag Ranković Peconi, veruje se, poseduje televiziju Hepi, dok Srđan Milovanović postaje vlasnik televizija Prve i O2. Konkurs za petu frekvenciju i dalje je otvoren, a i u tom takmičenju preostali su samo – domaći konkurenti: Studio B i Kopernikus. Regulatorno telo za elektronske medije (REM) raspisalo je taj konkurs 19. aprila 2018. godine, ali rezultati još nisu objavljeni.\nMeđu vlasnike televizija u Srbiji, Srđan Milovanović ne dolazi bez prethodnog iskustva – doduše, sa lokalnog i kablovskog nivoa. Vlasnik je televizije Kopernikus koja emituje program na tri kanala, iz dva centra – u Beogradu i Nišu. Bio je na čelu i istoimenog kablovskog operatera, prodatog pre mesec dana Telekomu Srbija za oko 195 miliona evra – 15 miliona više nego što je uložio u kupovinu svega što Antena grupa poseduje u Srbiji.\nI pored upozorenja Republičke radiodifuzne agencije da stranke ne mogu da zakupljuju program na ovaj način, Srđan Milovanović dao je drugačiju poruku. „Mi pregovaramo sa bukvalno svim srpskim strankama, uključujući i one najveće. Vodićemo se politikom – ko da više“, rekao je tada Milovanović za dnevni list Blic. Vlasnika Kopernikusa sa naprednjacima spaja i činjenica da je njegov rođeni brat Zvezdan poverenik SNS-a za Niš.\nTelevizija Pink jedina je u Srbiji koja od prve podele nacionalnih frekvencija 2006. godine bez promena koristi ovo javno dobro. Iako se ova televizija često hvali podacima o gledanošću programa, mediji su se više bavili poreskim dugovima Mitrovićeve imperije. Ipak, prema pisanju Centra za istraživačko novinarstvo, ni činjenica da je bio pri vrhu liste najvećih poreskih dužnika Srbije nije sprečila državnu Agenciju za osiguranje i finansiranje izvoza da mu od 2014. do 2017. godine dodeli više od 10 miliona evra na ime garancija i kredita.\nRad Pinka žestoko kritikuje opozicija, a Dragan Đilas najavljuje i da bi toj televiziji mogla da bude oduzeta nacionalna frekvencija ukoliko njegova koalicija dođe na vlast. Mitrovića brani čitav državni vrh, od predsednika Aleksandra Vučića koji Pink svrstava u njemu bliske medije i premijerke Ane Brnabić, pa sve do Mitrovićevog nekadašnjeg partijskog druga Aleksandra Vulina, iz vremena kada su bili članovi Jugoslovenske levice (JUL) Mirjane Marković.\nInače, u vreme kada je Đilas bio gradonačelnik Beograda, na televiziji Pink emitovana je emisija „Gradske vesti“ – u produkciji tada gradske televizije Studio B. Željko Mitrović osnovao je najpre radio stanicu sa folk muzikom 1993. godine, a godinu dana kasnije i televiziju Pink. Početkom 2000-tih, pokrenuo je televizije istog imena sa nacionalnim frekvencijama u Bosni i Hercegovini i Crnoj Gori i obe ih prodao tokom ove godine Junajted Grupi, da bi u obe zemlje pokrenuo – kablovske kanale.\nIako je pokušavao, nikada nije uspeo da uđe na hrvatsko tržište, dok mu je makedonska televizija brzo propala. Vlasnik je više desetina kablovskih kanala i onlajn platforme za gledanje televizije. Veliki deo njegovih poslovnih operacija predstavlja filmski studio koji je izgradio u beogradskom predgrađu, a u vlasništvu ima i kompaniju za privatne avione.\nIme Predraga Rankovića, ili njegov nadimak Peconi, nikada se nije pominjalo u zvaničnim dokumentima televizije Hepi – u njima stoji da je vlasnica izvesna Vladana Ćirović. Slično je i sa konzorcijumom kompanija „Invej“ – registrovanom kao zatvoreno akcionarsko društvo, a za koju se takođe tvrdi da je u vlasništvu Predraga Rankovića.\n„Invej“, u okviru koga posluju „Albus“, „Medela“, „Vital“, „Rubin“, i Hepi televizija imaju sedište na istoj adresi. U to sedište, na gostovanje i višesatne intervjue često i rado dolazi predsednik Srbije. Osim ovih intervjua, televizija Hepi poznata je i po rijaliti programima zbog kojih je često dobijala upozorenja REM-a – najviše od svih televizija sa nacionalnom frekvencijom.\nRanković je pažnju javnosti privukao i kada je upucan u noge u beogradskom hotelu „Prag“ u martu 2017. godine. Ova pucnjava spaja ga sa Srđanom Milovanovićem – budućim vlasnikom televizija Prve i O2, koji je u tom trenutku imao osporavano vlasništvo nad ovim hotelom.\nMagazin Vreme piše da je Peconi počeo biznis sa fliperima, pa kockarskim aparatima i menjačnicama. Njegovo ime nalazi se u „Beloj knjizi“ organizovanog kriminala koju je srpska policija izdala posle ubistva predsednika Vlade Zorana Đinđića 2003. godine.\nPeconi je hapšen u akciji „Sablja“ koja je usledila, ali je ubrzo pušten. Nikada ne daje izjave za medije, niti se slika.\nVeć pet godina, jedna nacionalna TV frekvencija stoji prazna – iako bi država od nje godišnje mogla da zaradi milion evra, koliko je u Konkursu koji je raspisao REM navedeno da iznose naknade za korišćenje ovog javnog dobra. Lista zainteresovanih kandidata objavljena je 8. avgusta 2018. godine, a iako je REM imao 60 dana da saopšti konačne rezultate Konkursa – to još nije učinjeno.\nZa petu frekvenciju prijavila su se četiri kandidata: Studio B, BK Telekom, LTR i Kopernikus. U međuvremenu se saznalo da bi, zbog otpuštanja radnika, BK Telekom mogao da odustane od prijave, kao i da se iz trke povukao LTR, označen u „igri slova“ kao kandidatura nemačkog RTL-a.\nOstaje nejasno šta će biti sa prijavom Kopernikusa, sada kada njegov vlasnik kupuje već dve nacionalne TV frekvencije. Kopernikus je prethodno neuspešno učestvovao na jednom poništenom konkursu za petu frekvenciju. Za protivnika su imali televiziju Nova.rs, ali je tadašnji RRA odlučio da nijedna televizija ne ispunjava uslove za dobijanje dozvole.\nTagovi: 02 Kopernikus LTR Pink TV Prva\nMNOGO INTERVENCIJA NA JAVNIM MESTIMA\nTESLA DANI I U KRAGUJEVCU\nPOČINJE SEZONA NA GRADSKIM KUPALIŠTIMA


Studiranje u Kanadi | Upis na studije i opcije studiranja u Kanadi\nKanada spada među najpopularnije studentske destinacije engleskog govornog područja, a takođe je popularna i među studentima koji žele da studiraju na francuskom jeziku. Za Kanadu se studenti odlučuju pre svega zbog vrhunskog sistema obrazovanja i mogućnosti da steknu veoma vredno i kvalitetno obrazovanje i diplome koje im otvaraju brojna vrata širom sveta.\nKanada je popularna i zbog toga što je povoljnija destinacija za studiranje od drugih zemalja engleskog govornog područja poput SAD, UK ili Australije, a takođe nudi i više mogućnosti za studente da ostanu i steknu kanadsko radno iskustvo.\nU Kanadi se nalazi oko 96 univerziteta i stotine koledža, kako državnih tako i privatnih, koji nude desetine hiljada studijskih programa iz svih oblasti studiranja. Kanadske obrazovne institucije su veoma poštovane širom sveta, njihovi programi predstavljaju kombinaciju teorijskog i praktičnog pristupa, predavači su eksperti u svojim oblastima i nude se brojne mogućnosti za razvoj veština i sticanje iskustva tokom i nakon studija. Kanada je takođe atraktivna zbog načina života koji se vodi, bezbednog okruženja i tolerantnog i otvorenog društva.\nOpcije studiranja u Kanadi\nPostoje različite opcije studiranja u Kanadi\nProgram za stručno usavršavanje (VET programi)\nGraduate i Postgraduate diploma i sertifikat\nDa bi se student upisao na studije u Kanadi potrebno je da ispuni uslove upisa. Generalno postoje 2 glavna uslova, a to su:\nAkademski uslov – Da je student već stekao odgovarajući stepen obrazovanja, koji je potreban za upis na studijski program, na primer za stručne studije i osnovne akademske studije potrebno je srednje obrazovanje, za graduate i postgraduate sertifikat i diploma ili master studije potrebna je Bachelor diploma, koja na našim prostorima može da se stekne i na fakultetu i na višoj školi, dok je za doktorske studije uslov završen master.\nZnanje jezika - Drugi bitan uslov je uslov znanja engleskog ili francuskog jezika, osnosno jezika na kome se izvodi nastava. Tražena ocena zavisi od nivoa studija i od oblasti studiranja. Najpopularniji testovi engleskog jezika su IELTS i TOEFL, mada se priznaju i drugi međunarodno priznati testovi, dok su najčešći sertifikati francuskog jezika DELF i DALF. Kanadske obrazovne institucije privremeno priznaju i Duolingo test engleskog jezika. Studenti kurseva jezika, nisu u obavezi da polažu test da bi se upisali na kurs.\nNeke kanadske obrazovne institucije mogu imati dodatne uslove za upis pojedinih studijskih oblasti. Na primer za programe vezane za kreativne umetnosti može da se traži portfolio, dok za neke programe treba dokazati da student ima prethodno obrazovanje ili iskustvo u toj struci i slično.\nKod upisa doktorskih studija, student treba da osmisli i pripremi temu istraživanja, kojom želi da se bavi tokom studija i da pronađe mentora koji će da odobri tu temu i prihvati da bude mentor studentu.\nKako bi se student posvetio procesu, potrebno je da se prvo dobro informiše i upozna sa svim aspektima procedure, uslovima za upis i dobijanje vize i pravima koje dobija kao student u Kanadi. Zatim je potrebno isplanirati proces, napraviti vremenski i finansijski plan i doneti bitne odluke o tome kada student želi da započne studije, gde želi da studira, a zatim da se pronađu odgovarajuća institucija i program.\nNakon donošenja bitnih odluka, na odabranu instituciju se šalje upis zajedno sa pratećom dokumentacijom. Ukoliko je upis uspešan, obrazovna institucija izdaje studentu ponudu (Letter of Offer) ili potvrdu da je primljen na program. Kako bi se student zvanično upisao na studije potrebno je da prihvati ponudu i plati prvi deo školarine. Kada sredstva stignu na račun škole, student dobija potvrdu o upisu (Letter of Acceptance) koja je dalje potrebna za aplikaciju za vizu. Pojedine institucije mogu tražiti studentu da određena dokumenta, vezana za prethodno obrazovanje, pošalje i poštom na adresu škole.\nKada student završi sa upisom, prelazi na finalni deo procedure, a to je priprema i podnošenje aplikacije za studentsku vizu za Kanadu. Student treba da se ozbiljno posveti pripremi aplikacije za vizu i da pažljivo i detaljno pripremi potrebna dokumenta, a to zahteva da se dobro upozna sa samim uslovima vize. Aplikacija za vizu se podnosi online preko zvaničnog sajta imigracione službe Kanade, a po podnošenju aplikacije student mora lično otići u najbliži VAC centar da preda biometrijske podatke. Ukoliko je pozitivan ishod aplikacije, pasoš se šalje u nadležnu ambasadu na skrining i dobijanje nalepnice u pasošu.\nUkoliko planirate da upišete studijski program u Kanadi koji traje duže od 6 meseci biće vam potrebna studentska viza za Kanadu.\nSama studentska viza ima određene uslove koje student mora ispuniti kako bi aplikacija bila uspešna. Student treba da dokaže da u Kanadu ide isključivo zbog studiranja i privremenog boravka u toku studija i da su mu studije koje želi da pohađa u Kanadi potrebne za dalji profesionalni rast i razvoj.\nPored toga student treba da ispuni i finansijski uslov vize, I treba da dokaže da je finansijski sposoban da pokrije troškove studiranja i boravka u Kanadi. Student nije u obavezi da lično dokazuje finansijsku sposobnost, već može imati sponzora u vidu bližeg člana porodice koji će garantovati za njega.\nStudentska viza za Kanadu omogućava studentu da povede svoje članove porodice, kako bi period studiranja proveo uz svoje najbliže.\nOdlaskom na studije u Kanadi, studentima i njihovim partnerima se daje mogućnost da steknu vredno radno iskustvno i konekcije kojima mogu da otvore brojna vrata u karijeri.\nStudentska viza za Kanadu omogućava studentima da rade tokom trajanja studentske vize i na taj način olakšaju troškove života u Kanadi i steknu vredno radno iskustvo. Studenti mogu da rade part time, odnosno 20 sati nedeljno, tokom studija i full time u toku raspusta.\nStudenti koji u Kanadi upisuju kurs jezika nisu vremenski ograničeni koliko mogu da rade, ali su ograničeni na rad u okviru kampusa. To znači da mogu da rade na pozicijama koje se nude u okviru škole ili privatnih biznisa, koji su u sklopu kampusa škole.\nPored vremenskog ograničenja, studenti nemaju drugih ograničenja po pitanju gde bi mogli da rade, dok su izuzetak pojedine delatnosti poput zdravstva i srodnih oblasti koji zahtevaju posedovanje kanadske licence.\nMlađi studenti koji nemaju puno radnog iskustva, najčešće pronalaze klašične studentske poslove, dok studenti koji imaju iskustva i koji su donekle izgradili svoju karijeru, lakše pronalaze posao u svojoj struci.\nSa određenim studijskim programima, partneri studenata imaju pravo da apliciraju za Open Work Permit, koja im daje pravo da rade full time tokom trajanja vize.\nNakon završenih studija u Kanadi, studenti koji su završili stručne studije ili neki program visokog obrazovanja na podobnim obrazovnim institucijama, imaju pravo da apliciraju za Post-Graduation Work vizu, koja im omogućava da ostanu u Kanadi određeni period i rade neograničeno.\nPost-Graduation Work viza se izdaje na period od 8 meseci do 3 godine, u zavisnosti od toga koliko dugo je trajao studijski program. Ukoliko je program trajao od 8 meseci do 2 godine Post-Graduation Work viza se izdaje na period koji odgovara periodu trajanja studija. Ukoliko su studije trajale 2 godine i više ova viza se dobija na period od 3 godine.\nPartneri studenta takođe mogu da rade tokom ovog perioda preko Open Work Permit vize.\nPrednosti studiranja u Kanadi\nStudiranje u Kanadi podrazumeva vrhunsko obrazovanje. Četiri kanadska univerziteta su rangirana među 100 najboljih univerziteta u svetu\nMeđunarodni studenti uz studentsku vizu imaju mogućnost da rade za vreme studija u Kanadi, do 20 sati nedeljno, što znatno može da olakša troškove života.\nNakon završenih studija, diplomci kanadskih univerziteta imaju odlične šanse za zaposlenje, kako u Kanadi tako i bilo gde u svetu.\nKroz pristup vrhunskom obrazovanju, uzbudljivim međukulturalnim iskustvima i globalno priznatim kvalifikacijama, studiranje u Kanadi je investicija u vašu budućnost.\nKanada nudi relativno niske školarine za međunarodne studente u odnosu na Veliku Britaniju, SAD i Australiju.\nPostoje parcijalne i pune stipendije koje se nude na nekim od koledža i univerziteta\nNeverovatna priroda i čist vazduh, mirno i sigurno okruženje\nJasnino iskustvo odlaska i studiranja u Kanadi\nJasna nam je prenela njeno novo životno iskustvo, od ideje do upisa postdiplomskih studija u Kanadi....\nIvanovo iskustvo odlaska sa porodicom u Kanadu na studije, od upisa i apliciranja za vizu, do odlaska i prvih utisaka iz Kanade....\nKanada nudi stotine koledža širom zemlje, a u ovom tekstu izdvajamo brojne prednosti i razlike između državnih i privatnih koledža u Kanadi....\nIskustvo našeg studenta Siniše koji se trenutno se nalazi u Vankuveru (Kanada), na postdiplomskim studijama....\nSretko nam je preneo njegovo iskustvo odlaska na studije u Kanadu, od ideje, procesa upisa i apliciranja za vizu do smeštaja, studija i mogu...\nWork and Study programi u Kanadi, omogućavaju studentima sticanje stručnog znanja u kombinaciji sa teorijom i praksom, i povezivanje sa kana...


"Aretol" u Feketiću otvorio pogon vredan 8,3 miliona evra - AgroFin\nNaslovna VESTI “Aretol” u Feketiću otvorio pogon vredan 8,3 miliona evra\n“Aretol” u Feketiću otvorio pogon vredan 8,3 miliona evra\nUlaganje velikog obima u oblasti poljoprivrede ostvareno je kroz program razvoja privrede vojvođanskih Mađara\nPorodično preduzeće „Aretol” koje je krenulo iz sedišta u Novom Sadu danas ima više od sto stalno zaposlenih radnika. Ranije kupljenu hladnjaču u Feketiću sada su proširili i kupili su nove mašine. Potpisivanjem sporazuma sa Fondacijom „Prosperitati”, kao integratori stvorili su 80 novih radnih mesta i omogućili integrisanje 160 proizvođača. Ugovori su vezani za proizvodnju začinske paprike, brokolija i karfiola. Ukupna vrednost investicije je 8,3 miliona evra, od čega je 45 odsto obezbedila mađarska vlada.\n„Sa ukupnim prihodom od preko 20 miliona evra postali smo najveće preduzeće u oblasti prerade povrća u Srbiji. Ne može se zanemariti činjenica da je preko 80 odsto prihoda ostvareno iz izvoza”, kaže Šandor Nađ, vlasnik preduzeća „Aretol”.\nZavršava se posao oko velikih ulaganja, naglasio je Ištvan Pastor. Predsednik Saveza vojvođanskih Mađara je dodao da je to potvrda da su odluke koje su donete bile opravdane. Političar je istakao i značaj snažnih veza koje postoje između Srbije i Mađarske.\nNastavlja se uspešna mađarsko-srpska saradnja, rekao je Peter Sijarto. Mađarski ministar spoljnih poslova i spoljne ekonomije kaže da je pandemija, koja je sada pogodila svet, još tešnjom učinila saradnju dve zemlje. Dodao je, u toj saradnji, Vojvodina je primer uspeha.\n„Programi razvoja privrede su uspešni. Ovim programima možemo da obezbedimo ostanak u mestima i jačanje mađarske nacionalne zajednice u lokalu. Zbog toga ćemo nastaviti sa programom pomoći privrede”, rekao je Sijarto.\nZahvaljujući Programu pomoći privrede u Vojvodini do sada je 13 hiljada privrednika, poljoprivrednika i preduzeća podržano u ukupnoj vrednosti od 47,5 milijarde forinti. Od te sume na teritoriji Vojvodine realizovane su investicije u vrednosti od 93 milijarde forinti.\nPrethodni tekstU Rači otvorena prva srpska kuća meda – “Naš med”\nSledeći tekstMeteo stanice štite zemljište i čuvaju rod


Predsjedništvo BiH pozvalo sve institucije i nivoe vlasti da hitno pokrenu procedure za ispunjavanje zahtjeva EK – Haber.ba\nPredsjedništvo BiH pozvalo sve institucije i nivoe vlasti da hitno pokrenu procedure za ispunjavanje zahtjeva EK\nPredsjedništvo BiH očekuje tijesnu saradnju s institucijama Evropske unije kako bi se obaveze BiH izvršile na vrijeme i na pravi način.\nPredsjedništvo BiH je danas u izjavi istaklo važnost ovog trenutka evropskog puta Bosne i Hercegovine za skoro dobivanje kandidatskog statusa.\nPredsjedništvo BiH pozdravlja odluku Evropske komisije da 6. oktobra 2020. godine usvoji Komunikaciju o EU politici proširenja za 2020. godinu, Izvještaj o Bosni i Hercegovini za 2020. godinu, kao i Ekonomski i investicijski plan za Zapadni Balkan te Upute za provedbu zelene agende za Zapadni Balkan.\nPredsjedništvo BiH, u skladu s ranije donesenom izjavom Predsjedništva BiH o evropskim integracijama, usvojenom 12. decembra 2018. godine, te zaključcima usvojenim 28. aprila 2020. godine, poziva sve institucije i nivoe vlasti u BiH da, u skladu sa svojim ustavnim nadležnostima, u okviru mehanizma koordinacije, od zajedničkog interesa svih u BiH, hitno pokrenu sve procedure neophodne za ispunjavanje zahtjeva Evropske komisije iz Mišljenja, ovogodišnjeg izvještaja, te dva ekonomska dokumenta.\nPredsjedništvo BiH potvrđuje privrženost i opredjeljenje prema ubrzanom prijemu BiH i drugih država Zapadnog Balkana u EU, a u skladu s novom Metodologijom proširenja EU iz 2020. godine.\nTeme:EK, institucije, ispinjavanje zahtjeva, izdvojeno, pokretanje procedura, poziv, Predsjedništvo BiH\nKONAČNO PORAZGOVARALI U 4 OKA: Car i Dejan uverini da bi bili najbolji prijatelji da nema Dalile\nZapadni Balkan, BiH, su jedan od najviših prioriteta za Evropsku uniju i ja zaista...\nOtac joj je milioner ali ona ipak sama zarađuje


Kosovska elektroprivreda tuži Srbiju\nKosovska elektro korporacija (KEK) podnela je u ponedeljak tužbu protiv Republike Srbije zbog neispunjavanja zakonskih obaveza prema Sporazumu o energetskom sektoru, javlja Tanjug.\nKako se navodi u saopštenju KEK tužba je početkom godine podneta kod Sekretarijata sektora za energiju a započeli su i sa "zakonskim aktivnostima" protiv Elektroprivrede Srbije i Elektrokosmeta zbog nelegelanog rada i delovanja na severu Kosova.\nU KEK smatraju da su oni zahvaljujući zakonskom i regulativnom okviru iz 2004. godine jedini licencirani operater za distribuciju električne energije na Kosovu. U ovom preduzeću napominju da dva nelincencirana entiteta, koja nisu registrovane kompanije na Kosovu, Elektrokosmet i Elektroprivreda Srbije nastavljaju da ilegalno deluju na području severno od reke Ibar.\n"Dokazi koje je prikupio KEK jasno pokazuju da Elektrokosmet i EPS uz podršku Elektromreža Srbije zajedno obavljaju aktivnost operatera u sistemu distribucije energije i snabdevanje energijom na severu Kosova bez zakonske osnove ili ovlašćenja", smatraju u KEK.\nU saopštenju KEK poziva potrošače na severu Kosova da ne plaćaju račune za utrošenu električnu energiju srpskim operaterima i dodaju da imaju spreman operativni plan za delovanje na severu Kosova koji će početi da implementiraju kada se stvore, kako navode, uslovi za to.


RADOVAN VIŠKOVIĆ POSLE IZRICANJA PRESUDE MLADIĆU: Da je bilo prava i pravde bio bi oslobođen!\nFoto: Printscreen Youtube/ RTRS vijesti\nPotvrđena doživotna robija\nandrej mlakar\t 08.06.2021. 16:51h 07:06h\n"Očigledno da ovde nema ni prava ni pravde, a to nam je ko zna koliko puta potvrdilo naše dosadašnje iskustvo koje smo imali sa Haškim sudom i broj izrečenih presuda u odnosu na druge tako da je svaki komentar suvišan. Odavno na ovim prostorima nema prava i pravda, jer da ga ima ljudi bi imali pravo na pravično suđenje", istakao je Višković.\nOn je naveo da je uvek za to da svi oni koji su počinili zločin treba da odgovaraju, ali zločine nisu činili samo na jednoj strani, već ih je bilo i na jednoj, i na drugoj i na trećoj strani.\n"Ko je pobio više od 23.000 Srba u proteklom ratu? Da li su oni izginuli u saobraćajnoj nesreći? Ko je za to odogovarao? Zato smatram da je izlišan svaki komentar, jer kako su zamislili tako i rade. Svedocimo smo da je pravda na strani jačeg i što oni kažu to je i zakon i pravda. Međunarodno pravo je potpuno pogaženo i kako vidimo što važi za jednog, ne važi za drugog", konstatovao je Višković.\n"Mi bi trebalo da se poklonimo i kažemo da je u redu!? Nije uredu i neće biti uredu i to oni znaju. Istorija se ne piše za dan i godinu. Imaju dokumenti, imaju dokazi, a postoje i istoričari koji se bave istorijom kao naukom a ne politički istoričari i oni će sve to dokumentovati. Znam da treba vremena, ali kad-tad ljaga sa leđa srpskog naroda biće skinuta", naglasio je Višković.\nŽalbeno veće Haškog tribunala potvrdilo je doživotnu kaznu za komandanta Glavnog štaba Vojske Republike Srpske Ratka Mladića.\nOdluke su donesene uz izuzete stavove sudije Nijambe, koja je po svakoj tački imala pozitiva mišljenja o žalbama Mladićeve odbrane i drugačije stavove od ostatka Žalbenog veća.\nNOVI INCIDENT U HAGU: Verbalno napadnut Srbin zbog podrške Mladiću (VIDEO)\nPRVE MLADIĆEVE REČI NA SUĐENJU U HAGU: Sudija ga pitala da li može da prati postupak, evo šta je general odgovorio\nRATKU MLADIĆU DOŽIVOTNA: Osuđen na kaznu doživotnog zatvora, odbijena žalba Tužilaštva da bude osuđen za genocid u 6 opština\nRadovan viškovićRatko MladićpresudaizricanjeHaški sudRa


Zelena patrola na delu:naftna mrlja u Velikom bačkom kanalu - Plezir\nZelena patrola na delu:naftna mrlja u Velikom bačkom kanalu\nU toku jučerašnjeg dana NIS je izdao saopštenje da je naftna mrlja sanirana, a kao dokaz toj tvrdnji prikazana je slika pecaroša koji peca na tom mestu. Međutim, Ivica Schmidt je otišao na lice mesta i zatekao drugačiju sliku. Uprkos radu na sanaciji, mrlja i dalje nije sanirana,\nZelena patrola na delu posetila je Srbobran, na poziv Ekološkog udruženja Opštine Srbobran i lovačkog udruženja „Fazan“ iz Srbobrana. Tom prilikom Zelenoj patroli na delu, se pridružio i urednik radio Srbobrana Ivica Schmidt.\nTAGS: Ekologijaekoloski problemiizlivanje nafte u rekuMilica AlavanjaNisPlezir magazinSrbijazagadjenje zivotne sredineZelena patrola na delu


Žene iz Srbije šminku kupuju kod Kineza koja je opasna po zdravlje\nKoža je naš najveći organ i ona upija i korisne i štetne materije, sve što stavimo na nju. Šminka sumnjivog porekla, često puna opasnih supstanci, veliki je problem jer je koriste mnoge žene,...\nStotine hiljada muškaraca s raznih strana sveta pohrlilo je u Rusiju zbog Mundijala, što je pokrenulo žustru debatu među Rusima o ulogama i pravima žena.\nUpotrebite ovo "oružje" i dotični gospodin je vaš\nKašnjenje menstruacije jedan je od prvih i glavnih simtpoma trudnoće. Kada se to desi, mnoge žene odmah u apotekama kupuju testove za trudnoću, uopšte ne čitajući uputstvo. Međutim, postoje...\nAmerički proizvođač brijača poslednjom kampanjom pokušava da promeni tradiciju i percepciju o dlakama na ženskom telu. Iako zvuči neverovatno, do sada u nijednoj reklami za brijače nisu...


12-05-2019 19:52 Ratni izveštaji Sirija / Irak Svet Planeta Video\nSirijska arapska vojska (SAA) osvojila je grad Šarija nakon žestoke borbe sa džihadistima u severozapadnoj Hami. Operaciju su vodile snage Tigrova, koje su kasnije uspele da razbiju linije džihadista i uvedu potpunu kontrolu nad ovim gradom u blizini granice sa Idlibom.\nSirijska vojska ulazi u Al Šariju (Foto: Jutjub)\nPored osvajanja Al Šarije, snage Tigrova i njihovi saveznici takođe su osvojili još četiri grada kako bi došli do jugozapadnog dela Idliba nakon skoro šest dana borbi.\nPošto je ovaj pravac pod njihovom kontrolom, sirijska vojska se sada kreće ka istoku prema vrhu brda Saker i obližnjem gradu Al-Hobejt.\nSirijska vojska mora da zauzme brdo Saker kako bi sprečila buduće napade na strateški grad Kafr Nabuda, koji je oslobođen prošle srede. Kada se ta dva područja ponovo spoje, prva faza ofanzive Sirijske arapske vojske biće uspešno okončana.\nPogledajte OVDE šta Rusi rade u vojnoj bazi Hmejmim u Siriji.


Broj novozaraženih na dnevnom nivou je ispod 200, dok je gotovo 50 odsto punoletnih građana primilo bar jednu dozu vakcine protiv kovida, što članovima Kriznog štaba daje mogućnost da raspravljaju o dozvolama za održavaje matura, svadbi, kao i organizaciju đačkih ekskurzija i drugih proslava i okupljanja uz određene epidemiološke mere.\nGoran Vesić, zamenik gradonačelnika Beograda rekao je da će iz gradske uprave na sednici tražiti da se mere popuste, te da će pred lekare izneri nekoliko zahteva.\n- Naši zahtevi su da se produži radno vreme ugostiteljskim objektima do 01 sat, da se dozvoli muzika do 24 sata, omogući izvođenje žive muzike uz poštovanje svih mera. Gradski zavod za javno zdravlje je pre nekoliko meseci propisao mere kako živa muzika može da se izvodi - rekao je Vesić za TV Pink.\nJedan od zahteva, kako je rekao, je i da se dozvoli izvođenje nastave u prirodi, dozvola da se održavaju mature uz poštovanje svih protokola Gradskog zavoda za javno zdravlje.\n- Očekujemo da se donese odluka da se od 21. juna u Beogradu, kao i u drugim lokalnim samoupravama u kojima je vakcinisano više od 50 odsto ljudi, omogući održavanje kongresa, koncerata, svadbi, javnih događaja koji do sada nisu mogli da se održavaju, takođe uz poštovanje propisanih mera. Gradski zavod za javno zdravlje u dogovoru sa Gradom Beogradom, Novim Sadom i invent industrijom propiso je mere za svaki od odvih događaja - kazao je zamenik gradonačelnika.\nSa druge strane, premijerka Ana Brnabić ističe da će potpuno popuštanje mera uslediti tek kada se dođe do 60 odsto vakcinisanih građana Srbije. Upozorila je da trenutno stagniramo po broju vakcinisanih.\n- I dalje smo na 48 odsto, ali dok god ne stignemo do nekih 60 odsto, nema popuštanja, jer se plašim da se korona ne vrati - rekla je ona i dodala da je neophodno da se još građana vakciniše.\nJoš jedna od tema na današnjoj sednici biće i đačke ekskurzije, koje u poslednje vreme sve više škola organizuje, iako Krizni štab i Ministarstvo prosvete još nisu odobrili ovakav vid putovanja. U Ministarstvu prosvete podvlače za “Blic” da šačka putovanja zavise od više faktora.\n- Organizacija obrazovno-vaspitnog rada škole, koja uključuje i organizovanje ekskurzija i nastave u prirodi, odnosno đačkih putovanja, povezana je sa promenama epidemiološke situacije, preporukama Kriznog štaba i odgovarajućim odlukama nadležnih organa i institucija. U proteklom periodu zbog aktuelnih okolnosti, đačka putovanja nisu bila dozvoljena - navode iz Ministarstva prosvete.\nPodsetimo, u poslednja 24 sata u Srbiji je na korona virus testirano 6.459 osoba, od kojih je pozitivno 138, dok su, nažalost, četiri osobe preminule.\nVIDEO: Sednica Kriznog štaba


30/11/2015 | 20:16\nKonferencija Ujedinjenih nacija o klimi zvanično je otvorena u Parizu, gde će oko 150 svetskih lidera među kojima i predsednik Srbije Tomislav Nikolić, do 11. decembra tražiti sporazum o ograničenju globalnog zagrevanja.\nOčekuje se da će tokom konferencije u Buržeu nadomak Pariza, koja se održava dok je u Francuskoj na snazi vanredno stanje posle terorističkih napada, svakoga dana biti prisutno 40.000 ljudi iz celog sveta, od čega 20.000 učesnika i isto toliko posetilaca.\nMeđu učesnicima skupa su predsednik Francuske Fransoa Oland, predsednik Rusije Vladimir Putin, predsednik SAD Barak Obama, lideri Kine Si Djiping i Velike Britanije Dejvid Kameron, nemačka kancelarka Angela Merkel.\nOland je pozvao da se postigne snažan, obavezujući sporazum o borbi protiv klimatskih promena koji će doneti mir budućim generacijama i smanjiti priliv izbeglica koje beže pred ekstremnim vremenom. On je povezao borbu protiv klimatskih promena s borbom protiv terorizma, ocenivši da su to dva "najveća globalna izazova".\nSAD, Kanada i devet evropskih država obećale su na početku samita da će obezbediti skoro 250 miliona dolara za pomoć najugroženijim zemljama radi prilagođavanja posledicama klimatskih promena.\nDržave koje će obezbediti finansijsku pomoć najugroženijim državama su Nemačka, SAD, Kanada, Velika Britanija, Danska, Finska, Francuska, Irska, Italija, Švedska i Švajcarska, a novac je namenjen, između ostalog za razvoj nove privredne prakse u skladu s toplijim klimatskim uslovima.\n>>>>VIDEO: U Parizu privedeno 317 demonstranata na mitingu povodom samita o klimi\nAmerički predsednik pozvao je svetske lidere da se bore i protiv cinizma – stava da se ništa ne može uraditi u vezi sa zagrevanjem planete, dodajući da nijedna država bogata ili siromašna nije imuna na klimatske promene.\nObama je posle sastanka sa kineskim predsednikom Si Djinpingom kazao da su Kina i SAD, kao dva najveća zagađivača planete, svesne svoje odgovornosti u okviru borbe protiv klimatskih promena. Si je rekao da u tom kontekstu SAD i Kina treba da izgrade novi vid saradnje.\nLideri SAD i Rusije, Barak Obama i Vladimir Putin, razgovarali su skoro pola sata na marginama samita UN o klimi i ocenili da je hitno potrebno rešenje za krizu u Siriji. Putin je izjavio da je Rusija spremna da u narednih 15 godina smanji emisiju štetnih gasova za skoro trećinu u odnosu na nivoe iz 1990. godine.\nPredsednik Srbije Tomislav Nikolić takođe boravi u Francuskoj, gde je pozvao učesnike svetskog samita o klimi u Parizu na zajedničku brigu o planeti koju "treba sačuvati od svake pretnje – i od ekstremitzma, ali i od globalnih klimatskih promena".\nNikolić je podsetio da je Srbija zvanično dostavila svoje planove za smanjenje emisije gasova sa efektom staklene bašte u junu ove godine i time se svrstala u prvih deset zemalja sveta i prvu zemlju u regionu.


Lažna dojava o bombi u prostorijama UNS-a\nUdruženju novinara Srbije (UNS) jutros je stigao mejl da je u njihovim prostorijama podmetnuta bomba, kao i sa navodima o eksplodiranju bombe u podne. Policija je utvrdila da je dojava bila lažna, potvrđeno je iz UNS-a.\n„Preteći mejl poslat je predsedniku UNS-a, Živojinu Rakočeviću. UNS je pretnju prijavio policiji, čija je kontra-diverziona ekipa završila proveru prostorija i utvrdila da je zgrada UNS-a bezbedna“ – navode iz UNS-a.\nPodsećaju da su u nekoliko navrata osuđivali to što se preteći imejlovi o postavljanju eksplozivnih naprava šalju na adrese medija, te da je poslednja u nizu ovakvih poruka stigla Radio-televiziji Vojvodine.


IslamBosna » Albanija vraca dug BiH: Isplata prve traše krajem marta\nAlbanija vraca dug BiH: Isplata prve traše krajem marta\nAlbanija, politika, zanimljivo\nNa račun Centralne banke BiH krajem marta Albanija bi trebalo da uplati prvu ratu od ukupno 3,696 miliona američkih dolara koje BiH potražuje po osnovu Aneksa C Sporazuma o pitanjima sukcesije kojim se definiše predmet i način raspodjele finansijske aktive i pasive bivše SFRJ.\nRekao je to “Glasu Srpske” pomoćnik ministra za finansije i trezor u Sektoru za sprovođenje sukcesije bivše SFRJ i upravljanje imovinom BiH Zenit Kelić i dodao da zbog određenih procedura koje obje strane nisu uspjele da ispune prva rata nije uplaćena prošle godine kako je to planirano. ”Ta rata je trebalo da bude uplaćena do 30. septembra ali zbog unutrašnjih procedura koje ni oni ni mi nismo uspjeli da sprovedemo sredstva tada nisu uplaćena, tako da očekujemo da će ta rata leći krajem marta ove godine”, kazao je Kelić.\nUgovorom koji su potpisali predstavnici Savjeta ministara BiH i Savjeta ministara Albanije o rješavanju duga Albanije i namirenju iznosa na računima po osnovu robne razmjene između Albanije i bivše SFRJ definisano je da će Albanija dug vraćati na rate, dva puta godišnje u sljedeće tri godine. Ovaj ugovor naći će se 19. januara na sjednici Predstavničkog doma Parlamenta BiH.\nKonačna obaveza Albanije prema BiH iznosi 3.696.189 dolara od 30. septembra 2009. godine, a ugovorom je propisano i da Albanija platiti redovne kamate, počevši od 1. oktobra 2009. godine, do datuma potpune otplate duga. Ukupan dug Albanije prema bivšoj SFRJ po osnovu robne razmjene iznosi 23,8 miliona dolara, od čega će BiH biti isplaćeno 3,69 miliona, odnosno 15,5 odsto. Osim Albanije, BiH već godinama potražuje milijarde maraka duga po osnovu Aneksa C Sporazuma o pitanjima sukcesije od Angole, Kube, Iraka, Velike Britanije, Francuske i drugih zemalja.


Europska unija donirala opremu vrijednu 468.180 dolara Ministarstvu obrane BiH – Braniteljski Portal\nNaslovnica Vijesti Bosansko-podrinjski kanton Goražde Europska unija donirala opremu vrijednu 468.180 dolara Ministarstvu obrane BiH\nEuropska unija donirala opremu vrijednu 468.180 dolara Ministarstvu obrane BiH\nMinistarstvo obrane Bosne i Hercegovine dobilo je opremu vrijednu 468.180 dolara doniranu od Europske unije.\nCeremonija primopredaje opreme održana je danas u Visokom, u skladišu oružja Oružanih snaga Bosne i Hercegovine.\nCeremoniji su prisustvovali pomoćnik ministra odbrane za politiku i planove Dženan Redžo, pomoćnik ministra odbrane za nabavku i logistiku Borislav Jezeraškić, te viši saradnik za regionalnu borbu protiv terorizma i savjetnik za sigurnost pri Delegaciji EU u Bosni i Hercegovini (EUD) Filip De Ceuninck i voditelj Sektora pravda i ljudska sigurnost Razvojnog programa Ujedinjenih nacija u Bosni i Hercegovini (UNDP BiH) Slobodan Tadić.\nEvropska unija je donirala sigurnosnu opremu u vrijednosti od 468.180 dolara za dva vojna skladiša ”Rabić” Derventa i “Teufik Buza Tufo” Visoko, kao dio EU podrške SEESAC-ovim aktivnostima za razoružanje i kontrolu naoružanja u jugoistočnoj Evropi kroz EUSAC projekat. Donacija je dio EUSAC-ove komponente 1, koja ima za cilj unapređenje sigurnosti infrastrukture i upravljanje zalihama na lokacijama skladištenja konvencionalnog naoružanja i municije.\n– Izrazio bih zahvalnost za ovu veoma vrijednu i važnu opremu za MO BiH. Ova donacija će unaprijediti kontrolu i sigurnost skladišta te doprinijeti širem aspektu sigurnosti u zemlji i regionu – rekao je Borislav Jezeraškić, pomoćnik ministra odbrane za nabavku i logistiku MO BiH.\nSlobodan Tadić, voditelj Sektora pravda i ljudska sigurnost UNDP-a BiH, istakao je da će ova donacija “doprinjeti unapređenju čuvanja zaliha, kao i prevenirati širenje i krijumčarenje malog oružja i lakog naoružanja koje može predstavljati prijetnju miru, stabilnosti i održivom razvoju”, priopćeno je iz Ureda za odnose s javnošću Ministarstva obrane BiH.\nPrethodni članakNove prijave za seksualno uznemiravanje u Oružanim snagama BiH\nSljedeći članakZaboravljena majka i obitelj poginulog branitelja iz Ljubuškog iza kojeg je ostalo petero djece


SRBIJA JE 'DUBOKO PRISTUPAJUĆA' ZEMLJA\nSRBIJA JE 'DUBOKO PRISTUPAJUĆA' ZEMLJA\nIzvor: Tanjug,Lokalne novine | Obrenovac, 24.10.2019.\nJOKSIMOVIĆ: Naš put ka EU ne dovodi se u pitanje\nNajavljena, još nedefinisana reforma pristupnog procesa koju su pominjali nekoliko zemalja članica EU, pre svih Francuska, tema je značajna i za Evropu i za zemlje kandidate i za one koji žele da postanu kandidati, kaže ministar za evropske integracije Jadranka Joksimović.\nOna je, odgovarajući na pitanje novinara o reformi unutra EU, rekla da je Srbija otvorila skoro polovinu poglavlja, da se intenzivno radi na privremenom zatvaranju nekih poglavlja i da je Srbija duboko u tom procesu.\n"Kakva god reforma da bude ona se neće suštinski odraziti na ono što je evropski put Srbije. On i sada već nije brz. Pitanje je samo da li može da bude sporiji ili će se nastaviti istom dinamikom, dok se ne razreše ove nedoumice u samoj EU", navela je Joksimović na štandu Ministarstva za evropske integracije na Sajmu knjiga.\nNaglasila je da građani imaju pravo da budu i razočarani, da se nekada nepravedno dugo nešto čeka, da naravno tu ima dosta i političkih razloga, ali da se generalno naš put ka EU ne dovodi u pitanje.\n"Mislim da je to važno. Kad uđete u neki proces šta god to bilo u životu a posebno odgovorne vlade u ovakvoj strateškoj viziji vi ne možete da menjate politiku od danas do sutra. Nadam se da Evropa i EU neće menjati politiku od danas do sutra", naglasila je Joksimović.\nPodsetila je na ono što je tokom posete Srbiji u julu rekao francuski predsednik Emanule Makronbiju koje se, kaže, svi dobro sećaju.\n"Predsednik Makron je ovde prvi put u Srbiji rekao da proces reformi EU i unutrašnje promene ne znače da ne mogu da idu paralelno sa procesom proširenja. Ja mislim da je važno podsetiti na ono što je rečeno", rekla je Jokimović.\nIstakla je da je Srbija "duboko pristupajuća" zemlja i navela da se u medijima često govori o procesu pridruživanja.\nDodala je da Srbija nije u procesu pridruživanja, nego u procesu pristupanja.\n"Zato su Severna Makedonija i Albanija sada razočarane, jer nisu dobile datum za početak pregovora, jer kada otvorite zvanične pregovore i počnete da otvarate poglavlja vi ste pristupajuća zemlja. Dakle, prema tome Srbija je otvorila skoro polovinu poglavlja, radimo intenzivno na privremenom zatvaranju nekih poglavlja", poručila je Joksimović.


Šta kaže kladionica: Kakve su šanse Igor Lukšića da postane gensek UN? – #piskaralo.me\nŠta kaže kladionica: Kakve su šanse Igor Lukšića da postane gensek UN?\nOdlazeći potpredsjednik Vlade i ministar vanjskih poslova, Igor Lukšić nema izgledne šanse da postane novi Generalni sekretar Ujedinjenih nacija, ako je suditi po kvotama koje je postavila čuvena britaska kladionica Vilem Hil.\nCrnogorski političar nalazi se na samom dnu liste sa šansom 25/1, da naslijedi Ban Ki Muna.\nKoliko su šanse Lukšića, najbolje pokazuje to da istu kvotu ima predsjednik SAD-a, Barak Obama kao i visoka predstavnica EU za spoljnu politiku i bezbjednost i potpredsjednica Evropske komisije Federika Mogerini, koji naravno nisu ni među kandidatima.\nIspred Lukšića našla se hrvatska kandidatkinja, Vesna Pusić sa šansom od 16/1, slovački diplomata Miroslav Lajčak sa 12/1, ali i bivši britanski premijer Toni Bler sa šansom 14/1.\nBivši ministar spoljnih poslova Srbije, Vuk Jeremić nalazi se na visokom drugom mjestu sa šansom 4/1.\nNekadašnja premijerka Novog Zelanda, Helen Klark nalazi sa na prvom mjestu sa 5/2 šansom.\nInteresantno na listi se nalazi i republikanski kandidat za predsjednika SAD-a, Donald Tramp, kao i aktuelni britanski premijer Dejvid Kameron, njemačka kancelarka Angela Merkel…\n← Slavica Jovanović: Iza Duškovog ubistva stoji država\nDanilović: Sad je jasno, DPS ne želi sporazum →\nAleksić: Ambasada SAD-a na “sitno korumpira” crnogorsku publiku\n13/05/2016 piskaralo.me 0\nĐukanović će dobiti više lista kandidata za ministre: Tri karte za Vladu


Uliću pritvor zbog sumnje u međunarodni šverc droge\nHapšenje Vase Ulića u Podgorici\nTužiteljka Mira Samardžić odredila je danas pritvor od 72 časa Podgoričaninu Vasu Uliću, koji je juče uhapšen zbog sumnje da je umiješan u međunarodni šverc droge.\nSpecijalna tužiteljka Samaržić je jutros saslušala Ulića po osnovu zahtjeva istražitelja iz Australije koji ga terete da je navodno bio vođa kriminalne organizacije koja je u dužem vremenskom periodu krijumčarila velike količine narkotika iz drugih država na teritoriju Australije gdje se vršila dalja prerada, distribucija i prodaja droge.\nPrema policijskom saopštenju, sumnja se „da je Ulić prethodnih godina organizovao krijumčarenje 60 kilograma supstance (MDMA) iz drugih zemalja u Australiju, od čega su članovi njegove kriminalne grupe proizvodili tablete ekstazija, koje su bile namijenjene daljoj prodaji na ilegalnom narko tržištu Australije“.\nUlić je uhapšen juče u Podgorici, kada je obavljen pretres svih njegovih objekata.\nIstragu protiv Ulića vodili su Odsjek za borbu protiv droge Uprave policije MUP-a Crne Gore, Savezna policija Australije, Komisija za kriminal Australije i australijska Carina i to u periodu od jula 2007. godine do maja 2008. godine, u koordinaciji tužilaštava dvije zemlje.\nKako je saopštila crnogorska policija Ulić je bio, „duže od 20 godina, jedna od glavnih meta policijske obrade više najznačajnijih policijskih službi širom svijeta“.\nFrancuska: Žrtva na protestu poskupljenja goriva\nJedna žena poginula je u departmentu Savoj na jugoistoku Francuska tokom protesta zbog rasta cijena goriva, izjavio je danas francuski ministar unutrašnjih poslova Kristof Kastaner.\nŽena, koja je upravljala automobilom, uplašila se kada je vidjela demonstrante koji su blokirali put, nakon čega je greškom pritisnula papučicu gasa i udarila vozilom učesnicu protesta koja je stradala na licu mjesta.\nŠirom Francuske građani danas blokiraju puteve, mostove i naplatne rampe u znak protesta zbog povećanja cijena goriva.\nBlokade pod nazivom "žuti prsluk" zbog boje zaštitnih prsluka kao simbola protesta trebalo bi da budu organizovane na najmanje 700 lokacija.\nFrancuski zvaničnici su upozorili da, iako neće blokirati proteste, neće dozvoliti da zaustave protok na putnim mrežama.\nU proteklih godinu dana cijena dizela, koji najčešće koriste vozači u Francuskoj, porastao je za oko 23 odsto na 1,51 evro po litri što je najviše od početka milenijuma.


Jedna osoba povređena kao pešak, jedna prilikom pada | SerbianForum\nJedna osoba povređena kao pešak, jedna prilikom pada\nTokom noći i jutra jedna osoba je povređena kao pešak u saobraćaju, a druga je zadobila povrede prilikom pada sa visine, dok su se lekarima najčešće javljali srčani bolesnici, hipertoničari i ljudi sa šlogovima, izjavila je Tanjugu portparol Hitne pomoći Nada Macura.\nOko 5:30, u Vodovodskoj ulici kod broja 246, kao pešak u saobraćaju muškarac starosti oko 64 godine zadobio je povrede glave i noge i prevezen je u Urgentni centar, rekla je Macura.\nU Ulici Tomice Popovića u Zemun Polju, sinoć oko 19:40, muškarac starosti oko 60 godina pao je sa visine od oko tri metra na beton, zadobio povrede glave i kuka i prevezen na odeljenje za reanimaciju Urgentnog centra, istakla je Macura.\nHitna pomoć je tokom noći obavila 94 intervencije od kojih 16 na javnom mestu, a za protekla 24 sata ukupno 232 intervencije od kojih 61 na javnom mestu, precizirala je Macura.\nMacura je onima koji odlaze na posao savetovala adekvatno oblačenje, uzimanje toplih napitaka, vitamina, meda, doručka, voća i povrća i kretanje, dok je hroničnim bolesnicima poručila da u svemu budu umereni.


Slovenija će potpisati memorandum o razumevanju o strateškoj civilnoj nuklearnoj saradnji sa SAD-om, koji izražava želju obe zemlje za dubljim bilateralnim strateškim vezama, koje bi poboljšale energetsku bezbednost, povećale prosperitet i ojačale političke i ekonomske veze, saopštila je vlada Slovenije.\nIz Vlade je najavljeno da će, u ime Slovenije, memorandum potpisati ministar za infrastrukturu Jernej Vrtovec, koji će u ponedeljak pratiti ministra spoljnih poslova Anžeta Logara tokom njegove posete Sjedinjenim Državama.\nMinistarstvo za infrastrukturu primetilo je da su Slovenija i SAD godinama dobro i intenzivno sarađivale na polju energetike.\nZemlje dele mišljenje da je civilna nuklearna saradnja važan deo opšteg bilateralnog strateškog odnosa i može poslužiti kao katalizator dodatne saradnje u drugim pitanjima od nacionalnog značaja, uključujući nacionalnu bezbednost i energetsku sigurnost, navodi se u saopštenju.\nDodaje se da „američko-slovenačka civilna nuklearna saradnja može igrati ključnu ulogu u olakšavanju sigurnosti opskrbe energijom Slovenije i NATO-a i u ispunjavanju njihovih energetskih potreba i ciljeva o čistoj energiji, istovremeno pružajući značajne pomoćne koristi za energetsku sigurnost SAD-a i evropskih saveznika“.\nPotpisivanje dokumenta predstavlja važan korak i nadogradnju tradicionalno dobrih odnosa među zemljama, uključujući i oblast energetike.\nPostojeći reaktor u slovenačkoj Nuklearnoj elektrani Krško (NEK) izgradila je američka kompanija Westinghouse. Slovenija planira da izgradi drugi reaktor u bliskoj budućnosti.\nLeon Cizelj iz odseka za reaktorsko inženjerstvo Instituta „Jožef Stefan“ (IJS) potpisivanje memoranduma vidi kao načelni sporazum i razmenu informacija.\nU izjavi za STA pozdravio je takve razgovore i ocenio da bi bilo pametno održati ih i sa drugim zemljama koje bi mogle da isporuče tehnologiju za novi reaktor, uključujući Rusiju, Kinu, Južnu Koreju i Francusku.\nSAD su u mogućnosti da ponude mnogo, rekao je, izdvajajući Westinghouse kada su u pitanju klasične nuklearne elektrane. „Amerikanci su dizajneri, programeri, bave se inženjeringom, dok se oprema uglavnom proizvodi u Kini.“\nSlovenija tek treba da donese odluku da li će graditi novi reaktor u NEK-u, a najnoviji planovi kažu da će to biti učinjeno najkasnije do 2027. godine. Ministarstvo za infrastrukturu kaže da je Slovenija nuklearna zemlja i ostaće takva.\nŽivotni vek sadašnjeg reaktora završava se 2023. godine, a planirano 20-godišnje produženje radne dozvole zahteva procenu uticaja na životnu sredinu i životnu dozvolu.


Mala privredaPrivredaFinansijska tržištaBrokerski posloviDepozitar/KastodiElektronsko bankarstvo\nponedeljak – petak, od 08h do 18h, subota 08h-13h poziv je besplatan za sve mreže u Srbiji\tNOVI e-bank e-Banking SME\nza klijente Vojvođanske banke a.d. Novi Sad, članice OTP Grupe, u vezi sa rizicima od virtuelnih valuta\nEvropski organ za bankarstvo (European Banking Authority-EBA) i Grupa za finansijske akcije (Financial Action Task Force-FATF) stvarajući pravila za borbu protiv pranja novca i finansiranja terorizma i koordinirajući izvršenje ovih pravila, kao i Narodna banka Srbije (NBS) su skrenuli pažnju pružaocima finansijskih usluga na visoke rizike u vezi sa virtuelnim valutama. I EBA i FATF preporučuju da banke ne kupuju, prodaju ili registruju virtuelne valute u svoju korist ili korist klijenata i da povećaju predostrožnost u vezi sa njima. Narodna banka Srbije je takođe izdala saopštenje vezano za virtuelne valute. Takve virtuelne valute su na primer bitcoin, onecoin i druge, takozvane “kripto valute”.\nVirtuelne valute su stvorene istovremeno sa svetskom finansijskom krizom iz 2008. godine u svrhu eliminisanja određenih rizika koji postoje u međunarodnim finansijskim sistemima.\nNa osnovu iskustva iz prethodnih godina, virtuelne valute uključuju sledeće pretnje njihovim imaocima:\nizdavaoci virtuelni valuta se uglavnom ne nadziru (ne potpadaju pod opseg delovanja bilo kog nadzornog organa u bilo kojoj zemlji, stoga ne podležu bilo kakvim pravilima ili sankcijama), osoba ili sedište izdavaoca nisu poznati, ukoliko dođe do problema u vezi sa valutom, ne postoji organ kome se može podneti prigovor (ne postoje nikakva pravila za garanciju);\nnjihove menjačke stope su vrlo promenljive, dostižu visoke iznose od svoje niske početne stope, pa opet naglo padnu, stoga svi koji investiraju u takvu vrstu valute, u suštini, učestvuju u nekoj vrsti kockanja. Nadalje, pošto se ove „valute“ mogu kupiti sa platforme koja je specijalizovana za tu svrhu, ne garantuje se ni kreditiranje kupčevog računa sa virtuelnom valutom.\nPošto su IT sistemi koji skladište i prenose takve valute anonimni, postoji visok rizik od pranja novca i finansiranja terorizma, a put novca ne može da se prati. U slučajevima visokotehnološke iznude, poznato je da su ucenjivači zahtevali „otkup“ u virtuelnim valutama, u bitkoinima.\nVojvođanska banka, članica OTP Grupe, upozorava svoje klijente da virtuelne valute uključuju visok nivo rizika, njihovi izdavaoci ne podležu nadzoru centralnih banaka i ukoliko ne izvrše plaćanje, ne postoji niko ko može izvršiti nadoknadu klijentima.\nSkrećemo pažnju našim klijentima na činjenicu da niti Vojvođanska banka, ni članice OTP Grupe ne kupuju, registruju ili prodaju virtuelne valute i prihvatuju naloge za prenos virtuelnih valuta. Vojvođanska banka, članica OTP Grupe, u skladu sa odredbama svojih opštih uslova, izvršava samo one transakcije koje su u skladu sa njenom poslovnom politikom i važećim zakonodavstvom, sa pravom da suspenduju ili odbiju izvršenje transakcije koje nisu u skladu sa bilo čime gorepomenutim u bilo kojoj etapi njihove obrade.\nIstovremeno, Vojvođanska banka, članica OTP Grupe, priznaje i primenjuje – do moguće mere – sva nova tehnička rešenja koja su u interesu klijenata i Banke, koje čine da nalozi klijenata i njihovo izvršenje budu brži, nedvosmisleni i dokazivi i da doprinose digitalnim inovacijama u bankarskim rešenjima.\nEtički kodeks i ABC


Švajcarci su shvatili: Niče „velika Albanija“! - Sputnjik Srbija\n19:05 07.08.2018 (osveženo 20:09 07.08.2018) Preuzmite kraći link\nIdeja „velike Albanije“ ponovo je prisutna, ocenjuje švajcarski dnevnik „Blik“, dodajući da protivnici te ideje sa strepnjom prate postepeno približavanje Albanije i Kosova.\nPredlog o zajedničkom predsedniku, lansiran pre nekog vremena, nestao je, prema „Bliku“, nakon međunarodne kritike, brzo u ladicama kancelarijskih stolova.\n„Međutim, stvaranje zajedničke carine već je sprovedeno. Ukidanje granica između Albanije i Kosova od januara iduće godine izazvalo je strah među drugim narodima na Balkanu, jer vekovima ’spavajući‘ projekat ’prirodne Albanije‘ predviđa aneksiju teritorija susednih država u kojima žive Albanci“, objašnjava list.\nDodatan vetar u jedra tog projekta, dodaje list, dao je proteklih dana Hašim Tači, koji je zatražio korekciju granica, to jest ujedinjenje Kosova i Preševske doline, prenosi Tanjug.\n„Blik“ prenosi da na teritoriji oko Preševa, Bujanovca i Medveđe na jugu Srbije živi, prema procenama, do 100.000 Albanaca, koji se ne osećaju privrženi Beogradu.\nŠvajcarski dnevnik se upitao koje bi teritorije obuhvatila „velika Albanija“, podsećajući da to odbijaju EU i SAD.\n„Srž bi bili današnja Albanija i Kosovo, a pored toga, u Makedoniji živi oko pola miliona Albanaca, uz jug Srbije i nekoliko desetina hiljada u Crnoj Gori. Takođe i na regione u Grčkoj velikoalbanski teoretičari, kao što su Kočo Danaj, imaju pik, iako Grčka nije priznala nijednog Albanca kao pripadnika manjine. Sve ukupno, radilo bi se o šest miliona ljudi“, tvrdi „Blik“.\nNemački ekspert za Albaniju Andreas Vildermut rekao je, kako prenosi „Blik“, da Albanija i Kosovo žele da stvore što je više moguće jedinstva, što je, prema njemu, legitimni cilj, jer se ne mogu njima odbijati pravila koja su u EU standardi.\nVelika Albanija, Švajcarska, Kosovo i Metohija


Kosovo - jedna od najvažnijih tema dijaloga Kondolize Rajs sa ruskim liderima\nAmerički državni sekretar Kondoliza Rajs počinje u Moskvi razgovore sa ruskim kolegom Sergejem Lavrovom, u nastojanju da ublaži rusko protivljenje i nepoverenje prema američkom planu o izgradnji antiraketnog štita u Evropi. Rajsova bi trebalo da o tome razgovara i sa ruskim predsednikom Vladimirom Putinom. Iz Moskve se javila dopisnik Glasa Amerike, Lisa MekAdams.\nNajveći izazov sa kojim je suočena Kondoliza Rajs jeste kipteći bes Rusije zbog američkog plana o izgradnji antiraketnog štita u Češkoj republici, Poljskoj i trećoj, još neimenovanoj zemlji na Kavkazu. Prošlonedeljni razgovori pregovarača Rusije i NATOa nisu uspeli da smanje jaz.\nGlavnokomandujući ruskih oružanih snaga, general Jurij Balujevski, kaže da Rusija traži uveravanja da taj sistem neće kasnije biti proširen na druge centralno i istočnoevropske zemlje. On je rekao da taj plan nagoveštava početak nove trke u naoružavanju.\nDirektor ogranka Heritidž fondacije u Moskvi, Jevgenij Volk, kaže da će Rajsova najverovatnije čuti istu poruku u Moskvi:\n”Ruska strana ne veruje Amerikancima da te rakete neće biti upravljene na Rusiju i da samo predstavljaju odbranu od napada neke od otpadničkih država. Ne verujem da će dve strane naći zajednički jezik jer su njihova gledišta prema balističkim raketama u Evropi sasvim različita.“\nVolk kaže da Evropljani te rakete smatraju ofanzivnim, a ne defanzivnim oružjem.\nDruga tema za pregovore biće pitanje Kosova. Ruski ambasador u Ujedinjenim nacijama Vitalij Čurkin rekao je da ruska strana neće objaviti svoj stav prema rezoluciji o nezavisnosti Kosova pre završetka posete Kondolize Rajs Moskvi. Jevgenij Volk smatra da je ruski veto u Savetu bezbednosti neizbežan, osim ako Rajsova i ruski pregovarači ne postignu neki napredak u razgovorima.\n”Ako Kosovo postane nezavisno biće to ozbiljan udarac ruskoj diplomatiji i ruskoj spoljnoj politici, i to bi moglo da bude protumačeno kao slabost ruskog uticaja u medjunarodnim odnosima, što elita u Kremlju ne bi mogla da prihvati.“\nTekuća poseta Kondolize Rajs Rusiji prva je otkada je predsednik Putin šokirao Zapad oštrim kritikama na račun američke politike, izrečenim u februaru, u Minhenu, kada je rekao da je zbog Sjedinjenih Država svet postao opasnije mesto. Rajsova je odgovorila sopstvenim kritikama, između ostalog da je koncentracija moći u Kremlju - kako se izrazila - ”uznemirujuća.“


Veliko interesovanje za leskovačku "Nevenu" | Belle Amie\nSkupština sutra o Tamarinom zakonu\n[VIDEO] Do kraja februara plan racionalizacije\n11:33, 17. 02. 2015 >> 12:49 Urednik Aktuelno, Ekonomija, Region, Vest dana 0\nZa kupovinu fabrike kozmetike “Nevena“ u Leskovcu zainteresovano je 10 kompanija i pojedinaca, pošto su radnici uz pomoć države pre tri godine obnovili proizvodnju.\n“Radili smo subote i nedelje bez dnevnica, jer smo znali da jedino tako možemo da opstanemo i da doprinesemo firmi da se uspešno proda. Nadam se da se isplatilo i očekujemo dobru privatizaciju“, kaže radnica Svetlana Marković.\n“Nevena“ je pokrenula novi dečiji program nakon što nije uspela da obezbedi 600.000 evra za obnavljanje licence za poznatu švajcarsku kolekciju “Kosili“.\nGeneralni direktor “Nevene“ Miljan Miljković objašnjava da su stručnjaci tog preduzeća u saradnji sa kolegama iz inostranstva radili godinu dana na kreiranju i pravljenju autentičnih proizvoda.\n“Jedino što smo mogli da odradimo je da svi naši proizvodi budu visokog kvaliteta. Prvo smo odlučili da koristimo visokokvalitetne sirovine i da ispunimo zahteve za dobijanje određenih sertifikata. Na taj način smo se približili potrošačima i vratili poverenje koje smo u vreme privatizacije izgubili“, komentariše Miljković.\nUporedo dok su razvijali novu “Nevena baby” kolekciju pod nazivom “Kosalija“, u fabrici su radili na dobijanju novih sertifikata koji su im bili neophodni za izvoz.\n“Pred kraj prošle godine dobili smo GMP sertifikat prema zahtevima standarda ISO 22716- Sistem dobre proizvođačke prakse. Proces je trajao devet meseci, bio je tehnički, finansijski i kadrovski veoma zahtevan. Sertifikat obezbeđuje potrošača, jer garantuje da su naši proizvodi na tržistu potpuno bezbedni za upotrebu. Pored toga, dobijanje sertifikata, pred privatizaciju je svrstalo “Nevenu“ u red veoma ozbiljnih i odgovornih izvoznih kompanija“, kaže direktor Miljković.\n“Nevenu” je 2007. godine kupila bugarska firma “Bulcvet”, a Agencija za privatizaciju raskinula je privatizaciju 2010. godine, jer vlasnik nije ispoštovao obaveze iz ugovora o kupovini.\nPre privatizacije u “Neveni“ je bilo zaposleno oko 500, a sada je ostalo oko 80 radnika.


Crippled Corner: SNABBA CASH 2\nPogledao sam SNABBA CASH 2 Babaka Najafija na kome je Daniel Espinosa radio kao izvršni producent, a deo kreativne ekipe iz prvog dela je ostao na zadatku. Ipak, rekao bih da je Babak uspeo samo da očuva načelni "look" prvog filma, ali da je ova priča krajnje pojednostavljena, govoto prozaična u odnosu na prvi film i da SNABBA CASH 2 više deluje kao companion prvom delu nego kao samostalan film. To je šteta, jer su Babak i DP Aril Wretblad uspeli da ponove look prvog filma. Štaviše, rekao bih da u svom celom toku SNABBA CASH 2 nagoveštava da će se razviti u nešto zanimljivo ali u tome ne uspeva i pre svega nema "težinu" kao celinu, iako je na nivou pojedinačnih scena nesumnjivo vešto izveden.\nKao takav, SNABBA CASH 2 je pre svega diskuatbilno uživanje za fanove prvog filma, premda moguće je da oni koji ne vole ili ne znaju prvi film možda mogu da nađu nešto u čemu će ovde uživati, naročito jer nemaju sa čim da porede, a "izgled" prvog filma mahom jeste očuvan.\nSrpski mafijaši su prominentni i u nastavku, Mrado je nešto i bitniji lik nego u prvom filmu a radovan i ostatak ekipe imaju upečatljive uloge. Za razliku od raspojasanijih srpskih krimosa kod Refna, Lapidusovi su dosta sračunatiji i opasniji, sve u svemu ponovo su vrlo efektni.\nZahvaljujući SNABBA CASHu i Joel Kinnaman i Fares Fares su uspeli da se dokopaju Holivuda, i uredno su se vratili za ovaj nastavak. Šteta je što film nije na nivou,. Možda će već započeti treći deo lapidusove "Stockholm Noir" trilogije, uspeti da dosegne uspeh prvog SNABBA CASHa koji je postigao internacionalni uspeh, dospevši čak i do naših bioskopa, za razliku od drugog dela koji je napravio trećinu posla prvog filma i to samo u Švedskoj.\nPosted by Krunić at 4:24 AM\nSVARTUR A LEIK


Dnevni listovi i magazini na policama kioska u Beogradu, 12. decembra 2018.\nPosle naslovne strane od pre mesec dana sa tekstom "Psi su pušteni", Ilustrovana politika nastavila je u istom tonu i na kioscima se pojavio novi broj tog, nekada porodičnog nedeljnika, na kojoj su nepristojno prikazani ambasador SAD u Srbiji Kajl Skot, bivša urednica lista Politika Ljiljana Smajlović i bivši čelnik "devedesetdvojke" Veran Matić. Protiv ovakvog rada Ilustrovane oglasio se i predsednik Srbije Aleksandar Vučić.\nSamo što se pojavio na kioscima, poslednji broj Ilustovane politike podigao je ogromnu prašinu, u kojoj je, isto veče savetnik glavnog urednika ovog nedeljnika, Goran Kozić podneo ostavku, a javnost osudila, najblaže rečeno neprimerenu i neukusnu naslovnu stranu Ilustrovane.\nIlustracija na kojoj su prikazani ambasador SAD Kajl Skot, bivša urednica lista Politika Ljiljana Smajlović i predsednik Upravnog odbora Fonda B92 Veran Matić - tema je dana u Beogradu i na društvenim mrežama:\n"Čitalac koji vidi tu naslovnu stranu ne može da razume o čemu se radi, osim što može da razume da treba te ljude izvrgnuti ruglu i poniziti ih", kaže novinarka Antonela Riha.\n"Koliko god taj list bio minoran, sa stanovišta tiraža, on ipak pokazuje šta je sve dopušteno. I pokazuje do koje mere postoji nekažnjivost u ovoj zemlji. Dakle, vi bukvalno možete da napišete šta god hoćete, da uvredite ljude, da optužite, izmislite šta želite. I potpuno ste sigurni, ne samo da nećete snositi krivične ili neke pravne sankcije, nego čak ni političke sankcije nećete snositi", ističe Dragan Popović iz Centra za praktičnu politiku.\nU celoj priči, po mišljenju sagovornika Glasa Amerike, postoje makar dva bitna elementa, a prvi je pitanje vlasništva ovog nedeljnika, pa i cele kuće Politika:\n"To treba stalno isticati - da je cela Politikina kuća pod potpunom kontrolom Vlade Srbije - ne samo suštinskom, nego i čak formalnom. Najmanje što Vlada može da uradi je da smeni urednike", dodaje Popović.\n"Šta može da bude poruka jednog državnog medija čitaocima - to je stvarno teško naslutiti. Da li je tu reč o Ćuruviji, ili o nečemu potpuno drugom, u svakom slučaju je skandalozno, nepotrebno, loše i mora da se osudi na sve načine", smatra novinarka Antonela Riha.\nOna otkriva drugi aspekt čitavog serijala u Ilustrovanoj politici, koji izlazi poslednjih mesec dana - moguću povezanost sa suđenjem optuženima za ubistvo Slavka Ćuruvije, koje, inače ovog meseca ulazi u završnu fazu:\n"Mi imamo ljude iz devedesetih, ljude iz najcrnjeg doba za ovu državu, za ovaj prostor, pa i za novinarstvo, koji su sada na istaknutim pozicijama, koji tu pišu tekstove, koji se potpisuju ispod svega toga i koji su, kako vidimo po njihovim ostavkama, najodgovorniji za ono što se vidi. I na naslovnoj strani, a sasvim sisurno i u tekstovima koji ih prate", naglašava Antonela Riha.\n"To je očigledno jedna vrsta obračuna u onom mračnom delu ljudi koji imaju moć i koji vladaju ovom zemljom. I neka vrsta međusobnog obračuna, koji očigledno ima za agendu da podrije suđenje optuženima za ubistvo Slavka Ćuruvije. I da, uzgred, pošalje poruku onima koji su kritički nastrojeni prema društvu, politici i društvenim procesima da to ne smeju da rade", kaže za Glas Amerike predsednik Nezavisnog udruženja novinara Vojvodine Nedim Sejdimović.\nMožda je ostavkom Gorana Kozića rešen problem Ilustrovane politike, ali problemi sa kojima se suočavaju mediji u Srbiji sigurno ostaju. O tome kakva medijska situacija slikovito govori i slučaj Ilustrovane, ali ne treba smetnuti sa uma ni da je ove godine Srbija drastično pala na listima Reportera bez granica i drugih organizacija koje se bave istraživanjima medijskih sloboda. Kako se pokazuje, sloboda govora i sloboda medija biće stepenik na evropskom putu koji će ova vlast teško preskočiti.


RTCG - Radio Televizija Crne Gore - Nacionalni javni servis :: Politika :: "Njegoš i Kiš skretanje fokusa sa realnih problema"\nĐUROVIĆ PORUČILA 19. 10. 2018. 12:40 >> 12:20 3\nApel za izuzeće „Gorskog vijenca“ Petra Petrovića Njegoša i „Peščanika“ Danila Kiša iz školskog programa, nepoštovanje je i nerazumijevanje istorije i kulture balkanskih naroda i pokušaj skretanja fokusa sa realnih problema, ocijenjeno je iz Socijalističke narodne partije (SNP).\nPotpredsjednica SNP-a, Danijela Đurović, smatra da je zahtjev za uklanjanjem svjetski monumentalnih djela iz školskog sistema Crne Gore, i bilo koje druge države, ništa do drzak pokušaj skretanja medijskog fokusa sa realnih problema, kako Crne Gore, tako Bosne i Hercegovine.\nKako je rekla, bilo koja druga mogućnost motiva ovog apela predstavlja samo neznanje.\n"U apelu se navodi da sadržaji pomenutih knjiga podstiču Srbe i Crnogorce na ratove, zločine, krvoproliće, istrebljenje i genocid nad muslimana na balkanskom poluotoku. Ova konstatacija je dubiozna i prvenstveno maliciozna", ocijenila je Đurović.\nRazumno, smatra ona, nameće se pitanje kredibiliteta autora ovakve rečenice - kredibiliteta za poznavanje i tumačenje istorije i književnosti - samim tim i razumijevanja konteksta prostora i vremena u kojem su djela nastala.\n"O generalizacijama ovakvog tipa je suvišno i komentarisati. U pomenutoj rečenici je sadržano više neistine i paušalnih ocjena nego u svim djelima Njegoša i Kiša, ako ih kod njih i ima", poručila je Đurović.\nHN: Kolektor će biti završen do maja


Krugger FD sa 760 KS\n16 Okt 2019 - 07:30 Noviteti Link\nOvo je automobil koji podseća na zlatne godine automobilskih utrkivanja 30-ih godina prošlog veka, na koji su dodate moderne performanse.\nVerovatno ste bar jednom u životu pomislili kako biste voleli da imate automobil napravljen prema vašim željama. Čini se da danas to više nije nemoguće, bar tako pokazuje primer Frédérica Bertranda, belgijskog umetnika i proizvođača custom made motocikala i automobila, prenosi Tportal.hr.\nFrédéric Bertrand, koji takođe nosi nadimak Fred Krugger, napravio je ovaj unikatni automobil na zahtev dvojice belgijskih automobilskih entuzijasta iz Liègea; Françoisa Fornierija (Mithra / Nethys) i Andréa Duponta (koji je zaradio bogatstvo u tekstilnoj industriji). Ime ovog zaista posebnog automobila je Krugger FD. Rađen je ručno, deo po deo i bez ikakve kompjuterske podrške dve i po godine, a sam model Krugger FD (F za Fornieri, D za Dupont) inspirisan je automobilima iz 30-ih godina dvadesetog veka. Tačnije automobilima pod nazivom streamline, a isto tako treba reći da je reč o automobilu sa samo jednim sedištem.\nOvaj automobil je opremljen Bentleyjevim W12 bi-turbo motorom od šest litara, snage 760 konja (559 kW). Motor je preuzet iz modela Bentley Continental GT, koji tamo ima 645 KS (474 kW), i zatim je dorađen za više snage. Sam automobil Krugger FD je težak 1250 kilograma i može da postigne prilično lude brzine, a ako bismo uzeli zvanične podatke izvornog Bentley Continental GT-a sa slabijim motorom, to znači da bi mu brzina bila oko 330 km/h. Cilj dizajna ovog vozila ipak neće biti obaranje rekorda jer bi oba vlasnika želela da predstave svoj dragulj na najprestižnijim svetskim takmičenjima elegancije.\nLjubiteljima prelepih automobila je ovo vozilo bilo predstavljeno ovog vikenda, za vreme belgijskog Zoute Grand Prixa, a zatim će ići na autosalon Brussels Motor Show u delu pod nazivom Dream Cars.\nŠto se cene automobila Krugger FD tiče, ona nije objavljena.